text:
डिजिटल फोटोग्राफी
डिजिटल फोटोग्राफी, फोटोग्राफी क एगो प्रकार ह जवने में फोटो खींचे खातिर इलेक्ट्रॉनिक फोटोडिटेक्टर सरणी युक्त, लेंस की जरिए फोकस करे वाला कैमरा क उपयोग होला, इ पुराना तकनीक की बिल्कुल उलट बा जहाँ फोटो एगो फिल्म पर स्टोर होला। एमें खिंचल फोटो डिजिटल फॉर्मेट में एगो कंप्यूटर फ़ाइल की तौर पर स्टोर कइल जाला जवन आगे की प्रक्रिया जैसे की डिजिटल प्रोसेसिंग, डिजिटल पब्लिशिंग या प्रिंटिंग खातिर तैयार होला।
ए तरह की तकनीक की आगमन तक, तस्वीर प्रकाश की प्रति संवेदनशील फोटो फिल्म और कागज की द्वारा बने, बाद में फोटो के डेवलेप करे खातिर तरल रासायनिक घोल क इस्तेमाल करे के पड़े। डिजिटल तस्वीरन के आम तौर पर कंप्यूटर आधारित फोटोइलेक्ट्रिक और यांत्रिक तकनीक की इस्तेमाल से बनावल जाला, बिना कौनो रासायनिक घोल वाला प्रक्रिया के।
डिजिटल फोटोग्राफी डिजिटल इमेजिंग की कई प्रकार में से एगो ह। एकरी अलावा डिजिटल तस्वीरन के गैर फोटोग्राफिक उपकरण की इस्तेमालो से बनावल जा सकेला, जैसे की कंप्यूटर टोमोग्राफी स्कैनर और रेडियो दूरबीन की उपयोग से। डिजिटल तस्वीरन के अन्य मुद्रित फोटो या फिर निगेटिव क स्कैनिंग क के भी बनावल जा सकेला।
पहिला उपभोक्ता डिजिटल कैमरन क 1990 की दशक में विपणन कइल गईल रहे। पेशेवर धीरे धीरे डिजिटल की तरफ आकर्षित हो गईन स, और उन्हन के एकर लाभ ऐसन समय में मिलल जब नियोक्ता चाहें ग्राहक डिजिटल फाइल्स क माँग करें स, काहें की डिजिटल फ़ाइल पर पारम्परिक तरीका की तुलना में ज्यादा तेज काम होखे।
2007 की शुरुआत में डिजिटल कैमरा सेलफोन में शामिल कइल गइल और बाद की साल में इ पूरी तरह से फ़ैल गईल काहें की इ सोशल मिडिया, ईमेल जैसन सुविधा से जुड़ल रहे।
डिजिटल कैमरा[संपादन]
इतिहास[संपादन]
15 जुलाई 1965 के मंगल ग्रह की पहिला नजदीक से गुजरे वाला अन्तरिक्ष यान मेरिनर -4 की जरिए नासा द्वारा डिजाइन कइल कैमरा से तस्वीर लिहल गईल रहे। एमें ठोस अवस्था वाला सेंसर तत्व क मोजेक के बजाय डिजिटाइज़र आधारित एगो विडियो कैमरा क इस्तेमाल कइल गईल रहे, मगर एके हमनी क डिजिटल कैमरा की तौर पर परिभाषित नाहीं करेनी जा, इ एगो डिजिटल छवि बनवलस जेके मंद गति से धरती प भेजे खातिर एगो टेप पर संग्रहित कइल गईल रहे।[1]
डिजिटल कैमरा की निर्माण क पहिला दर्ज प्रयास 1975 में स्टीवन सैसन जवन ईस्टमैन कोडक में इंजीनियर रह न, उनकी द्वारा कइल गईल रहे।[2][3] इ ओ समय क एगो नया बनल ठोस अवस्था वाला इमेज सेंसर चिप क इस्तेमाल कईन, इ चिप फेयरचाइल्ड सेमीकंडक्टर द्वारा 1973 में विकसित कइल गईल रहे।[4] कैमरा क वजन 8 पाउंड (3.6 किलो) रहे, इ ब्लैक एंड वाइट तस्वीर खिंचले रहे जवन की कैसेट टेप पर संग्रहित कइल गईल। मगर इ प्रोटोटाइप कैमरा खाली एगो तकीनीकी प्रयोग रहे और एकर बनवले क उद्देश्य व्यवसायिक उत्पादन क नाहीं रहे।
पहिला डिजिटल कैमरा जवन की कम्प्यूटरीकृत फ़ाइल के रूप में फोटो रिकॉर्ड कइलस उ संभवतः 1988 के फ़ूजी डी एस-1P रहे, एमें एगो 16 एमबी की आंतरिक मेमोरी कार्ड रहे और डाटा के मेमोरी में स्टोर करे खातिर एमें एगो बैटरी क इस्तेमाल कइल गईल रहे। ए कैमरा क कबो अन्तर्राष्ट्रीय स्तर पर मार्केटिंग नाहीं कइल गईल और एहू बात क पुष्टि नइखे भइल की इ कबो जापान की अंदरों कहीं भेजल गईल होखे। पहली व्यावसायिक रूप से उपलब्ध डिजिटल कैमरा, 1990 क डाईकैम मॉडल 1 रहे; एके लोजीटेक फोटोमेन नामों से बेंचल गईल।[5][6]
संदर्भ[संपादन]
- ↑ "मेरिनर बुध, शुक्र और मंगल ग्रह के लिए"; नासा के तथ्य; पहुँचतिथी 2 August 2012.
- ↑ "कोडक से डिजिटल फोटोग्राफी मील के पत्थर"; फोटोग्राफी इंटरनेशनल में महिलाओं; पहुँचतिथी 17 September 2007.
- ↑ "कोडक ब्लॉग: हम कोई विचार नहीं था".
- ↑ माइकल आर. पेरेज (2007); फोटोग्राफी के फोकल विश्वकोश (4 संस्करण); फोकल प्रेस; ISBN 0-240-80740-5.
- ↑ "1990"; डीजीकैम हिस्ट्री डॉट कॉम; पहुँचतिथी 17 September 2007.
- ↑ "Dycam मॉडल 1: दुनिया का पहला उपभोक्ता अभी भी डिजिटल कैमरा"; डीजीबार्न कंप्यूटर संग्रहालय.


c: text/html

text:
बिहार के मंत्री आ सरकारी अधिकारी अपना संपत्ति के जानकारी दीहें
December 8, 2010
बिहार विधानमण्डल के दुनु सदन में राज्यपाल के अभिभाषण पर बहस के जवाब देत मुख्यमंत्री नीतीश कुमार कहलें कि अबसे हर साल मंत्री आ सरकारी अधिकारी अपना संपत्ति के जानकारी सार्वजनिक करत रहीहें. खुद नीतीशो इहे करे के कहले बाड़न. हाल में भइल चुनाव में नीतीश के एगो मुख्य मुद्दा भ्रष्टाचार से लड़ला के रहत रहे. इहो कहलन कि सरकारी कार्यालयन से भ्रष्टाचार हटावे खातिर “लोकसेवा के अधिकार” कानून बनावल जा रहल बा जवना का बाद अधिकारी कवनो मामिला में फैसला लेबे में टालमटोल ना कर पइहें.

robotstxt: allowed

filter: keep


text:
- अभय कृष्ण त्रिपाठी “विष्णु”
कबो ई सवाल हमरा मन में बारी-बारी घुमे बाकि काल पुरान मित्र डॉक्टर ओमप्रकाश जी के सन्देश से फिर से ताजा हो गइल. सवाल जेतना आसान बा जवाब ओतना आसान नइखे काहे से कारन खोजे में सबसे ज्यादा भोजपुरिये के करेजा छलनी होई. कुछ खास लिखला से पहिले हम ई कहे चाहेब कि फूहड़ता के मतलब मनोरंजन ना होला, फूहड़ता के मतलब गारी से भी ना होला अउरी सबसे बड़ बात कवनो विषय, शब्द भा वाक्य फूहड़ ना होला, फूहड़ होला ओकर प्रस्तुति करे के ढंग. एकरा के एह तरह से समझल जा सकल जाला कि यदि गारी से फूहड़ता के जोड़ल जाइत त बियाह के समय गारी कबो ना गवाइत. लवंडा नाच के भोजपुरी संस्कृति में कबो जगह ना मिलित जेकरा के आजुओ लगभग हर वर्ग द्वारा पसंद कइल जाला, ई अलगा बात बा कि आज मनोरंजन के एह विधा पर ग्रहण लग गइल बा. इहो सही बा कि हम मनोरंजन के एह विधा के कबो पसंद ना कइलीं लेकिन ई विधा काफी दिन तक भोजपुरी जगत के मनोरंजन के साधन रहे.
मूल विषय प आए प सबसे बड़ कारन ई समझ में आवेला कि भोजपुरी के फूहड़ता के चर्चा होखला प बाबू लोग खामोश हो जाला. एकर सबसे बड़ वजह ई हो सकेला कि बबुआ लोग के भोजपुरी के असली संस्कृति के ज्ञाने नइखे, एकर एगो वजह इहो हो सकत बा कि अपना पक्ष में कहे खातिर बबुआ लोग के पास बढ़िया साहित्य के अभाव हो. वइसे एकर सबसे बड़ कारन ई बा कि आज कल बबुआ लोग के खुद के भोजपुरिया कहे में लाज आवेला, बतकही करे खातिर केतनो बतकही हो जाये प एह बात में काफी हद तक सच्चाई देखाई दे जाई. अइसन नइखे कि दूसरा भाषा के फूहड़ता के चर्चा ना होखे, होखेला. बाकि ओह चर्चा के आवाज ओह भासा के बढ़िया साहित्य के आगे दब जाला. फिर चाहे दादा कोणके के मराठी हो चाहे पोलसर आ यो यो सिंह के पंजाबी होखे. एकर वजह चाहे विषय के प्रस्तुति हो चाहे सामने वाला के पास अपना प्रस्तुति के पक्ष में ठोस तर्क बस उनकर फूहड़ता भारत के परिदृश्य में आ खुद के संस्कृति में पनप ना पाइल.
अइसनो नइखे कि भोजपुरिया माटी में मजगर साहित्य रचे वाला वीर ना पैदा भइलें. साहित्य जगत से गहिरा नाता ना रहलो प कईगो नाम गिना सकिलें – मुंशी प्रेमचंद, भिखारी ठाकुर, भारतेंदु जी, कबीर दास, तुलसी दास, आचार्य महेन्द्र शास्त्री, गोरखनाथ, चौरंगीनाथ, जनकवि भोला, घाघ जी, गोपाल शास्त्री दर्शन केशरी (शास्त्री जी आजादी के पहिले आंदोलन के अलख जगावे खातिर भोजपुरी में लेख अउरी कविता लिखी जवन कि ओह दौर में बनारस के एगो अखबार के जरिये लोगन तक पहुँचत रहे बाद में इहाँ के अपन जिंदगी संस्कृत खातिर समर्पित क दिहनि). एमा से पुरान लोग भोजपुरी संस्कृति खातिर का कइले बा ई बतावे के जरूरत नइखे आ वइसहुं भोजपुरी में फूहड़ता के दौर ८० के दशक के बीच शुरू भइल. आ नया लोग काहे खामोश बा एकर जवाब इहे बा की कहे के त आजु के दिन भोजपुरी भाषा संस्कृति के बहुते ठेकेदार लोग बा बाकि जब कुछुओ करे के बात होला त जवाब मिलेला की भोजपुरी लिखत बानी त खुदे प्रकाशितो कराई आ फोकट में बाँटबो करीं.
१९८५ में मुंबई में एगो मित्र के घरे भोजपुरी फिलिम के बजट बनत रहे आ हीरोइन के मेहनताना में इहो बात के खर्च शामिल करे के बात होत रहे कि हीरोइन जेही रही ओकरा प्रोडूसर महाराज के ‘खुश’ राखे के पड़ी. ई उहे दौर रहे जहवाँ से भोजपुरी सिनेमा के पतन के शुरुआत भइल आ साथेसाथ फूहड़ता के आगाज जवन एक बार शुरू भइल त बस कारवाँ बनत गइल. केहु पइसा खातिर त केहु नाम खातिर आ केहु भेड़चाल में बाकि एकरा में से केहु एकर दोष दूसरा पर नाहीं मढ़ सकेला. हाँ एतना जरूर भइल कि एह लोग के नादानी से स्थिति बद से बदतर होत गइल.
मतलब ई कि फूहड़ता के मतलब मनोरंजन भले ना हो बाकि मनोरंजन के चक्कर में भोजपुरी में फूहड़ता घुसत गइल आ केहु कुछ ना कर पाइल. शायद पइसा के चाह या फिर रसोई चलावे के मजबूरी, एह दौर के विरोधो ना भइल जेकर कारन शायद ई रहल को समाज अपना मनोरंजन में कुछ नया चाहत रहो आ जब तक लोग के फूहड़ता के ज्ञान होखित तब तक फूहड़ता कैंसर लेखा पूरा समाज में फइल चुकल रहे. एकर एगो बड़ कारन ईहो हो सकेला कि ओह समय के भोजपुरी भाषा अउरी संस्कृति के ठेकेदार लोग के आँखि में फूहड़ता से ज्यादा एकरा पीछे पइसा लउके लागल होखो.
एह सब के बादो अइसन नइखे कि एकरा के खत्म ना कइल जा सके. बिलकुल खत्म कइल जा सकेला लेकिन समस्या घूम-फिर के आज के युवा पीढ़ी के इर्द-गिर्द आ जात बा जेकरा सामने फूहड़ता के बात करे वाला के मुंह बंद करे खातिर ना त कोई विषय बा अउरी नाहीं समय. युवा पीढ़ी के करता-धरता आ अच्छा साहित्य के चाह राखे वाला एगो नवजवान से जब कहाइल कि भाई खोज करके बता दीं कि बढ़िया साहित्य लिखे वाला के के बा त नाराज होके कहले रउआ खोजीं, हम काहे समय बर्बाद करी. मतलब कि पानी के प्यास बा आ पानी के खोजो नइखे करे चाहत लोग. बस भूखल इंसान नियर भात-भात नरियात बा. अइसे में रास्ता हमनिए के बतावे के पड़ी, चाहे कुछ अइसन करे के पड़ी कि लोग के मुंह अपने-आप बंद हो जाव…
पर सबसे बड़ यक्ष प्रश्न ई कि बिलाई के गरदन में घंटी लटकाई के !


text:
एक गीत कहूँ या कथा वह जो बचपन में अपनी दादी जी से सुना करती थी.
>बढई-बढई तू खूंटा चीर खूंटवा में दाल बा का खाई का पिउं का ले परदेस जाई
>राजा-राजा तू बढई डार बढई न खूंटा चीरे खूंटवा में दाल बा का खाई का पी का ले परदेस जाई
>रानी-रानी तू राजा समझाऊ राजा ना बढ़ई डारे बढई न खूंटा चीरे खूंटवा में दाल बा का खाई का पी का ले परदेस जाई
>सांप सांप तू रानी डस रानी न राजा समझावे राजा ना बढ़ई डारे बढ़ई ना खूंटा चीरे खूंटवा में डाल बा का खाई का पी का ले परदेस जाई
>लाठी-लाठी सांप मार सांप न रानी डसे रानी न राजा समझावे राजा ना बढ़ई डारे बढ़ई ना खूंटा चीरे खूंटवा में दाल बा का खाई का पी का ले परदेस जाई
>आग-आग तू लाठी जारो लाठी न सांप मारे सांप ना रानी डसे रानी ना राजा समझावे राजा ना बढई डारे बढ़ई ना खूंटा चीरे खूंटवा में दाल बा का खाई का पी का ले परदेस जाई
>सागर-सागर तू आग बुझाव आग ना लाठी जारे लाठी न सांप मारे सांप ना रानी डसे रानी न राजा समझावे राजा ना बढ़ई डारे बढ़ई ना खूंटा चीरे खूंटवा में दाल बा का खाई का पी का ले परदेस जाई
>सूरज-सूरज तू सागर सोख सागर न आग बुझावे आग ना लाठी जारे लाठी न सांप मारे सांप न रानी डसे रानी ना राजा समझावे राजा ना बढ़ई डारे बढ़ई ना खूंटा चीरे खूंटवा में दाल बा का खाई का पी का ले परदेस जाई
>हमें बुझाओ-उझाओ मत कोई हम लाठी जारब लोई
>हमें जराओ-ओराओ मत कोई हम सांप मारब लोई
>हमें मर-ओरो मत कोई हम रानी डसब लोई
>हमें डस-ओस मत कोई हम राजा समझावब लोई
>हमें समझाओ-बुझाओ मत कोई हम बढ़ई डारब लोई


text:
- छपरा, समस्तीपुर, आ पूर्णिया में नया मेडिकल काॅलेज खोले खातिर बिहार सरकार केन्द्र का संगे समझौता पर दस्तखत करी. एह मेडिकल काॅलेजन खातिर तीन चौथाई धन केन्द्र दी आ बाकी एक चौथाई राज्य सरकार.
- छठ पूजा का दौरान कवनो तरह के हादसा से निपटे ला केन्द्र से राष्ट्रीय आपदा राहत फोर्स के नौ गो टुकड़ी बिहार भेजल जाई जवना के सारण, वैशाली, नवगछिया आ भागलपुर में लगावल जाई.
- आजमगढ के रानी के सराय इलाका में मोटरसाइकिल से आइल तीन गो बदमाश गोली मार के एगो आदमी के जान ले लिहले.
- लखनऊ आ दिल्ली के आनंद विहार टर्मिनस का बीच डबल डेकर ट्रेन चलावे का पहिले भइल परीक्षण सफल भइला का बाद अब उमेद बा कि जल्दिए एह रूट पर डबल डेकर ट्रेन चलल शुरू हो जाई. धनबाद हावड़ा का बीच डबल डेकर ट्रेन जमाना से चलत बा.
- बलिया के ददरी पशु मेला में आपन मवेशी बेचे आइल तीन लोग के नशा खिआ के ओह लोग का लगे से 80 हजार रुपिया लूट लिहले स बदमाश.
- सारण जिला के अवतार नगर थाना के रामपुर गांव में आजु भोर में जमीन के झगड़ा का चलत भइल मारपीट में एक आदमी के मौत हो गइल.
- देवरिया जिला में एगो नशेड़ी बाप नशा करे से रोके वाला अपना बेटा के गर्दन दाँत से काट दिहलसि जवना से बेटा के मौत हो गइल. ओकरा बाद बाप फरार हो गइल बा.
- कश्मीर के बाढ़ पीड़ितन ला पीएम मोदी आजु कई गो राहत के एलान कइलन. कहलन कि राहत के काम देखे ला प्रधानमंत्री कार्यालय में खास युनिट बनावल जाई जे एह काम पर निगरानी राखी आ कवनो बाधा ना आवे दी.
- पीएम मोदी आजु सियाचिन जा के ओहिजा तैनात सैनिकन संगे दिवाली मनवले आ सेना के भरोसा दिहले कि पूरा देश ओह लोग का साथे खड़ा बा. कहलन कि अब सैनिकन के रिटायर का बाद कवनो दिक्कत ना होखे दिहल जाई.
- प्रधानमंत्री नरेंद्र मोदी आजु जम्मू कश्मीर के दौरा पर गइले त नमकहराम अलगाववादी ओहिजा बंद के एलान क दिहले. एकरे के कहल जाला कि माई करे धिया धिया आ धिया करे छिया छिया!
- अमृतसर में अटारी सीमा पर आजु पिछला बरीसन का तरह दिवाली के मिठाई ना दिहल गइल पाकिस्तानियन के. पिछला बकरीद पर भेजल मिठाई ना लिहले रहल सँ पकिस्तनिया.
- देश के बंटवारा के बाद पाकिस्तान से बहुते हिन्दू हिन्दुस्तान अइलें बाकिर आजु ले ओहमें से बहुते लोग के देश के नागरिकता ना मिलल. बाकिर अब केन्द्र में नया सरकार बनला का बाद ओह लोग के नागरिकता देबे के काम शुरू होखे जात बा. सरकार आँकड़ा बिटोरल शुरू क दिहले बिया.
- गोण्डा के शहर कोतवाली इलाका में एगो बेकाबू ट्रक से कचरा के दू गो नवहियन के मौत हो गइल आ दू जने घवाहिल हो गइलन.
आरा, बलिया, छपरा, देवरिया, सिवान, गोपालगंज. सासाराम, रोहतास, बक्सर, कैमूर, पूर्वी चंपारण, पश्चिमी चंपारण, गाजीपुर, मऊ, गोरखपुर, चंदौली, भदोही, वाराणसी, मोतिहारी, बेतिया, जौनपुर वगैरह भोजपुरिया इलाका के खबर भोजपुरी में पढ़े ला टटका खबर पर जाईं


text:
रविकिशन भोजपुरी फिलिमन के इकलौते अभिनेता हउवन जे हिंदीओ सिनेमा में आपन दमदार मौजूदगी दर्ज करवले बाड़े. आजु ऊ हिंदी के सगरी नामी गिरामी बैनर आ सितारन का साथे काम करत बाड़े. एह शुक के रिलीज फिल्म “अजान” में रवि किशन के सराहे जोग भूमिका बा आ फिल्म समीक्षक उनुका काम के बहुते तारिफ कइले बाड़े. रवि किशन एह फिल्म में एगो रॉ अधिकारी के भूमिका में बाड़न.
हाल ही में रवि किशन बिहार आ उत्तरप्रदेश में एह फिल्म के प्रोमोशन कइलन जवना खातिर निर्माता उनुका के विशेष विमान दिहले रहुवन. दुबई में आयोजित एह फिल्म के प्रीमियर में रवि किशन ख़ास आकर्षण रहले. सोशल नेटवर्किंग वेबसाईट से रवि किशन के दुबई में होखला के जानकारी मिलते उनुकर सैकड़ों फैन ग्रांड हयात सिनेप्लेक्स में पहुच गइले आ प्रीमियरो का बेरा रवि किशन के जुमला “जिन्दगी झंड बा फिर भी घमंड बा” गूंजता रहल
जाने जोग बाति बा कि दुबई में भोजपुरियन के तादात बहुते बा आ अपना सितारा के ओहिजा पा के उनुका अपना माटी के खुशबू के एहसास हो गइल. रवि किशन के कहना बा कि आजु भोजपुरी सिनेमा के दुनिया के विभिन्न देशन में बसल भोजपुरी भाषी जाने चाहत बाड़े. दुबई में अपना प्रशंसकन से मिलल प्यार से अभिभूत रवि किशन कहले कि भोजपुरी सिनेमा अब बिहार उत्तरप्रदेश के सीमा लांघत सात समंदर पार ले चहुँप गइल बा आ जल्दिये एह भाषा के बढ़िया फिलिमन के विदेशीओ दर्शक देखे लगीहें.
(स्रोत : उदय भगत)


text:
जिला वाराणसी, ब्लाक हरहुंआ,गावं भोहरे। इहां के राजभर बस्ती में लगभग पचास घर के आबादी हव। लेकिन इहां अभहीं तक बिजली नाहीं आएल हव। ताज्जुब के बात इ हव कि इ बस्ती में रहे वाले चन्द्रिका के नाम पर 44 हजार के बिजली बिल आएल हव। इ गावं के बसले एक पीढ़ी हो गएल हव। वहीं दूसरी तरफ गावं में रहे वालन पण्डित के केवल दस घर के आबादी हव लेकिन एन लोग के इहां हरदम बिजली रहला।
राजभर बस्ती के लोगन के कहब हव कि नाहीं तार हव नाहीं खम्भा हव। हम लोग त गरीब आदमी हई। यही पास में पण्डित लोगन के दस घर के आबादी हव वहां बिजली हमेशा रहला। इ बात के कई बार विधायक से भी कहायल कि इ गावं में अभहीं तक बिजली के सुविधा नाहीं हव। इ बस्ती में रहे वाला चन्द्रिका के कहब हव कि हम 1998 में बिजली कनेक्शन लगवावे के कोशिश कइली लेकिन बिजली नाहीं मिलल। तब भी बिजली के बिल 44 हजार आएल हव।
जब इ गावं में बिजली ही नाहीं हव त बिजली के बिल कइसन आवत हव। का कभी प्रशासन आके देखत हव कि इगावं में बिजली कनेक्शन हव कि नाहीं।
इ सब के बारे में जे. ई. आर. एन. सिंह के कहब हव कि आज से बहुत पहिले सब लोग कटिया फेंक के बारत रहलन। तब सरकार गावं में कनेक्शन खातिर के आदेश दिहलेस। गांव के कुछ लोगन नाम लिखवा देहलन। सब लोग बिजली ले लेलन गावं वालन के नाहीं मालूम कि बिल चालू हो गएल हव जब अचानक बिल आएल हे त सब लोग घबरा गइलन।
बिना बिजली के आयल बिल
जिला वाराणसी, ब्लाक हरहुंआ,गावं भोहरे। इहां के राजभर बस्ती में लगभग पचास घर के आबादी हव। लेकिन इहां अभहीं तक बिजली नाहीं आएल हव। ताज्जुब के बात इ हव कि इ बस्ती में रहे वाले चन्द्रिका के नाम पर 44 हजार के बिजली बिल आएल हव। इ गावं के बसले एक पीढ़ी हो गएल हव। वहीं दूसरी तरफ गावं में रहे वालन पण्डित के केवल दस घर के आबादी हव लेकिन एन लोग के इहां हरदम बिजली रहला।


text:
मोनिका सिंह बत्रा
सिनेमा भोजपुरी के जानल पहिचानल अदाकारा मोनिका सिंह बत्रा क दिल आजुकाल्हु ‘कुर्बान’ हो गइल बा. मोनिका के नया फिलिम के नाम ह ‘दिल हो गईल कुरबान’. निर्देशक बृज भूषण आ निर्माता आरएस तिवारी के एह फिल्म में नायक बाड़ें अविनाश शाही. गीतकार विनय बिहारी, संगीतकार दामोदर रॉव, आ बैनर आर.एस. फिल्म प्रोडक्शन के बा. एह फिल्म में अविनाश शाही आ मोनिका सिंह बत्रा के जोड़ी क अलावे एगो अउर जोड़ी बा आर.एस. तिवारी के अनामिका आ मोहिनी घोष संगे. विष्णु शंकर बेलूओ आपन जलवा देखइहें.
(शशिकांत सिंह रंजन सिन्हा के रपट)
Like this:
Like Loading...
Related


text:
Home Tags विमल कुमार
Tag: विमल कुमार
विमल कुमार जी के लिखल किरिन कब फुटी
किसान दिनभर धावेला तबो कुछु ना पावेला, थुके सातु सानेला। दोसरा के जिनगी देवे, अपने माड़भात पावेला। दिन रात रो रो के आपन जीवन सुखावेला। पेट पीठ सभ...
विमल कुमार जी के लिखल नवकी भउजी
कोयल जइसन मीठी बोली लागे निमन का मिठाई ह, चाल देखि के नागिन कहेली ई कमर ना ह कलाई ह। पायल के मधुर छन छन लागे...
विमल कुमार जी के लिखल चिपकाउ बिकाउ नेता
कुरसी में चिपकाउ भइले नेता सभ बिकाउ भइले। कुरसी के तोल मोल करेले गुना भाग खूब जोड़ करेले। जितला प उ ताल ठोकले जनता के देख नाक...
विमल कुमार जी के लिखल कहाँ गइल आँगन अंगनईया
सभे चाहे एकल परिवार संयुक्त परिवार दिल में दरार दुआरा के भइल बंटाधार देख के हमरा होखला मलाल सुनर दुआरा केहु ना खिवैया कहाँ गइल आँगन...
विमल कुमार जी के लिखल तब देहिया पीर
जब नेह के रोग देह में घुसे तब देहिया पीर से पिरा जाला, परेम के सिवा तब कुछु ना सूझे कुछु कहला पो कुछुओ सुना जाला। जब नेह...
अंजना के जन्मदिन पर सितारों ने बांधा समां
भोजपुरी फिल्मो की हॉट केक कही जाने वाली अभिनेत्री अंजना सिंह के जन्मदिन पर भोजपुरिया सितारों ने जोरदार ठुमके लगा कर जन्मदिन...


text:
भोजपुरी के शेक्सपीयर के नाम से मशहूर लोक कलाकार भिखारी ठाकुर अपना जमाना में जवना सामाजिक बुराईयन का खिलाफ लड़ाई लड़लन ऊ समस्या आ सामाजिक बुराई कमोवेश आजुओ समाज में मौजूद बा. भिखारी ठाकुर के नाटकन में नशाखोरी, धर्मिक पाखण्ड, संयुक्त परिवार बिखरे के त्रासदी, बेटी बेचे के कुप्रथा, नारी पर अत्याचार वगैरह का खिलाफ आवाज बुलंद कइले रहन. जरूरत बा कि आजुओ भिखारी ठाकुर के विचार अपना के देश आ समाज के सही दिशा दिहल जाव. अइसने राय रखलन आधुनिक साहित्य पत्रिका के संपादक आ विश्व हिंदी साहित्य परिषद् के अध्यक्ष आशीष कंध्वे जे दिल्ली में बिहारी खबर का कार्यालय में आयोजित भिखारी ठाकुर पुण्य स्मृति का कार्यक्रम के अध्यक्षता करत कहलन.
भिखारी ठाकुर मेमोरियल ट्रस्ट, चैतन्य भारत न्यास, अउर बिहारी हेल्प लाइन के मिलल जुलल आयोजन में ‘भिखारी ठाकुर लोक भाषा पुस्तकालय’ के विधिवत शुरूआत कइल गइल. पुस्तक संस्कृति आंदोलन के प्रणेता आ रामधारी सिंह दिनकर न्यास के अध्यक्ष नीरज कुमार पुस्तकालय के उद्घाटन करत कहलन कि देश भर में पुस्तकालय आंदोलन चलावे के मकसद ई बतावल बा कि आदमी के शराब ना किताब चाहीं. नीरज कुमार पुस्तकालय ला हर संभव मदद करे के भरोसा दिहलन.
भोजपुरी जिनगी के संपादक संतोष पटेल अपना कविता के माध्यम से भिखारी ठाकुर के श्रद्धांजलि दिहलन आ पुस्तकालय आंदोलन के माध्यम से राष्ट्रीय चेतना जगावे पर जोर दिहलन. आर.टी.आई. कार्यकर्ता सत्येन्द्र उपाध्याय कहलन कि भिखारी ठाकुर के विचार जन-जन तक पहुंचावे के जरूरत बा. ऊ दिल्ली के कवनो सड़क के नाम भिखारी ठाकुर के नाम पर राखे के मांग कइलन.
भिखारी ठाकुर मेमोरियल ट्रस्ट के सचिव लोकगायक गजाधर ठाकुर अगिला छह महीना ले भिखारी ठाकुर लोक उत्सव के आयोजन के जानकारी दिहलन. ज्ञान गंगोत्री संस्था के अध्यक्ष भाई बी.के. सिंह गोहार लगवलन कि भिखारी ठाकुर पुस्तकालय में अधिका से अधिका पुस्तक दान दिहल जाव. बिहारी हेल्प लाईन आ बिहारी खबर के संस्थापक अश्वनी कुमार पुस्तकालय ला 51 सौ रुपये के सहयोग दिहलन आ बिहार के छपरा में भिखारी ठाकुर लोककला संग्रहालय स्थापित करे खातिर फाउंडेशन के जमीन दान देबे के एलान कइलन.
एह कार्यक्रम में बिहारी खबर के संवाददाता संतोष सिंह, नीलांजन बनर्जी, श्रीकृष्णा गिरी, उज्जवल कुमार मंडल आ बब्लु कुमार वगैरह लोग शामिल भइल. कार्यक्रम के संयोजन आ संचालन मुन्ना पाठक कइलन.
(ईमेल से मिलल खबर)


text:
अशोक पंडित मनले सुजीत तिवारी के आभार
हाल ही में भइल फिल्म निर्देशकन के एसोसिएशन के चुनाव में जबरदस्त सफलता हासिल करे वाला अशोक पंडित गुट भोजपुरी आ मराठी फिलिमन के बनावे आ फाइनेंस करे में लागल कंपनी सी पी आई मूवीज आ ओकर कर्ताधर्ता सुजीत तिवारी खातिर आभार जतवलसि. अशोक पंडित गुट एह बाबत ट्रेड पत्रिकन में बाकायदा विज्ञापन देके आपन बात कहलसि.
जाने जोग बा कि चुनाव में सी पी आई मूवीज अशोक पंडित गुट के खुलेआम समर्थन कइले रहुवे. चुनाव में २४ में से १८ गो जगहा अशोक पंडित गुट के मिलल. खुद अशोक पंडित एसोसिएशन के प्रेजिडेंट चुनइले. मराठी आ भोजपुरी फिलिमन से जुड़ल सुजीत तिवारी के कहना बा कि, अशोक पंडित गुट में कर्मठ लोग के भरमार बा, जे निर्देशकन के हित में हमेशा आगे रहेला. एही चलते उ एह गुट के आपन समर्थन दिहले. एसोसिएशन में अइसने लोग होखे के चाहीं जे अपना सदस्यन के कठिनाई समुझे आ ओकरा के दूर करे. अशोक पंडित गुट के आभार जतवला का बात पर सुजीत तिवारी कहलन कि ई त ओह लोग के बड़प्पन ह. अशोक पंडित के तारीफ़ करत कहलन कि अशोक पंडित फिलिम उद्योगे में ना समाज सेवा आ सामाजिक सरोकारो में हमेशा आगे रहेलें. उमेद जतवलन कि उनकर सी पी आई मूवीज फिल्म निर्देशकन आ एसोशियेशन के बीच पुल के काम करी.
सुजीत तिवारी के कहना ह कि फिल्म निर्देशन एगो कला ह आ फिलिम के सारा दारोमदार निर्देशकन का कान्ह पर रहेला. अगर ओह लोग के दिक्कत आइल त एकर असर फिलिमो पर पड़ेला. भोजपुरी के बीसन फिलिम परोस चुकल सी पी आई मूवीज हमेशा फिलिम आ एहसे जुड़ळ लोगन के धेयान रखले बा आ एही चलते आजु सी पी आई मूवीज आ सुजीत तिवारी के निर्विवाद छवि फिलिम निर्माण क्षेत्र में बा, उनकर मानना ह कि कवनो फिलिम छोट भा बड़ ना होखे. फिलिमन से जुड़ल हर इंसान के बरोबरी के सम्मान मिले के चाहीं. एही चलते उ फिलिम निर्मान में आवे वाला आर्थिक कठिनाई दूर क के ओकरा के सिनेमाघरन ले चहुँपावे के बीड़ा उठवले. उनुके कोशिश से बहुते फिलिम रिलीजो भइली सँ आ निकहा बिजनेसो कइली सँ.
(उदय भगत)


text:
भोजपुरी गीत-गवनई के शौकीनन ला मुम्बई से एगो नीमन खबर आइल बा. भोजपुरी में पहिला बेर एगो गज़ल के सीडी टी-सीरीज ‘तस्वीर जिंदगी के’ नाम से जारी कइले बा. मनोज भावुक के लिखल गज़ल के आवाज दिहले बाड़न सरोज सुमन. सरोज सुमन के लोग एगो बढ़िया म्यूजिक डायरेक्टर का तरह जानेला. ऊ एहसे पहिले अनेके हिंदी गज़ल गा चुकल बाड़ें. टी-सीरीजे से रिलीज साईं भजन बहुते लोकप्रिय भइल बा.
अपना एह एलबम क बारे में बतियावत ग़ज़ल गायक सरोज सुमन, जे प्रतिभा-जननी सेवा संस्थान के सांस्कृतिक सचिवो हउवन, के कहना बा कि ऊ देश के हर स्तर पर स्वस्थ बनावल चाहत बाड़ें आ एह ला स्वस्थ मनोरंजनो बहुते जरूरी ह. एही के ध्यान में राखत एह एलबम के बनावे के फैसला कइलन.
मनोज भावुक के एह गज़लन के ऑडियो फार्म में लावे के कॉन्सेप्ट प्रतिभा-जननी सेवा संस्थान के चेयरमैन मनोज सिंह राजपूत के रहल. भोजपुरी संगीत बाजार जाने वालन के कहना बा कि एह एलबम के संगीत जतना दमदार बा ओतना त भोजपुरी फिलोमनो के ना होखे.
एह बारे में अधिका जाने ला आशुतोष कुमार सिंह, नेशनल को-आर्डिनेटर से उनका मोबाइल न॰ 081081100151, आ 9987904006 पर संपर्क साधल जा सकेला.
(आशुतोष कुमार सिंह)


text:
पिछला अतवार का दिने जमशेदपुर के प्रताप कल्याण केन्द्र छोटा गोविन्दपुर के सभागार में आरा के मशहूर साहित्यकार चौधरी कन्हैया प्रसाद सिंह के भोजपुरी एकांकी संग्रह ‘अनुवन्ता’ आ ‘धर्मी’ के विमोचन भइल.
विमोचन मोतीलाल सिंह, बच्चन पाठक ‘सलिल’, अरविन्द विद्रोही, मनोकामना सिंह ‘अजय’, आ जयबहादुर सिंह का हाथे करावल गइल.
अध्यक्षता भोजपुरिया बेयार के राष्ट्रीय अध्यक्ष रमेश कुमार आ संचालन उदय प्रताप हयात कइलन.
विमोचन का बाद भइल कवि सम्मेलन में जमशेदपुर के कवि लोग आपन कविता पाठ कइल आ सुनेवालन के वाहवाही लूटल.
(उमेश ओझा)


text:
एंडोरेइक बेसिन
एंडोरेइक बेसिन (शब्दउत्पत्ती:प्राचीन ग्रीक: ἔvδov, एंडॉन, "अंदर" आ ῥeῖv, रे'इन, "बहाव") एगो अइसन बंद बहाव थाला होला जवना में नद्दी-नाला सभ आके एगो अइसन जगह पर पानी छोड़े लें जहाँ से बाहर की ओर दुसरा नद्दी या समुन्दर में कौनों अउरी बहाव ना होला। समुन्द्र में बहाव वाला बेसिन के बिपरीत इनहन के पानी या के निकास बहाव के रूप में ना होला बलुक पानी या त भाप बन के उड़ जाला या फिन जमीन के अंदर सरवत के चल जाला।[1]
इहो देखल जाय[संपादन]
संदर्भ[संपादन]
- ↑ "Drainage systems" [ड्रेनेज सिस्टम्स] एन्साइक्लोपीडिया ब्रिटैनिका; पहुँचतिथी 21 मई 2016.


text:
पिछला दिने जब फिल्म “रंगबाज” के संगीत जारी के रहे त पटना के पाँच सितारा होटल मौर्या में बिहार के रंगबाजन के जमावड़ा लाग गइल. होटल के गेट से पार्टी रुम तक आठ गो गेट सजावल रहे आ पटना के चप्पा चप्पा पर “रंगबाज” के पोस्टर साट दिहल रहे. एह पार्टी में फूल आ गुब्बारा से सजावल विनायल स्टेज पर जब फिल्म के नायक हैदर काजमी का संगे बिहार के मंत्री अइलें त चारो तरफ “रंगबाज” के गाना बाजे लागल. म्यूजिक रिलीज बिहार के खाद्य आपूर्ति मंत्री श्याम रजक का हाथे भइल. मौका पर मौजूद जानल मानल फिल्मकार आ फाइने्सर संजय सिन्हा, अभय सिन्हा आ सगरी अतिथि लोग पूरा टीम के बधाई दिहल. संगीत समारोह में पार्टीओ के आयोजन रहे जवना में बिहार के तमाम दिग्गज शामिल भइले.
“रंगबाज” के म्यूजिक रिलीज के ई समारोह ढेर दिन ले याद कइल जाई. बाद में पत्रकार सम्मेलन में निर्देशक शिवराम यादव, नायक हैदर काजमी आ नंबर वन आयटम डांसर सीमा सिंह सवालन के जबाब दिहलें. फिल्म के संगीत पहिले सुपर डुपर हिट साबित हो चुकल बा.
(स्रोत – शशिकान्त सिंह)


text:
ए धनेसरी , तनी ते अपना सोड़वा (सरफ) में से दे त। देख ना चार -पांच हाली त खूबे रगड़-रगड़ के फींच लेनी बाकिर बुशट में लागल ई केरा के दाग त छुटते नईखे। हमार सोड़वो आ आधा फाड़ा के फेना के टिकियो साफ हो गईल।
कबूतरी के बात सूनी के धनेसरी ,आपना सोड़ा के चिमीकी ,गड़हीऍं में खड़ा भईले साड़ी के फाकं में से खोल के कबूतरी कवर बढावे लगली आ बुशट कवर देखत पूछली की-ई दाग कईसे लाग गईल ह ?
काल्हुए गबरा जगदमा माई तर अस्टजाम खातिर केरा के थंब काट के बगईचा से ले आईल रहुए।ऊहे लेआवत में ई दाग लाग गईल बा ।
बाकिर कबूतरी,गबरा के लेआवल केरा के थंब के त अस्टजाम में लगईबे ना करीं लोग। पंड़ी जी लोग त दुसाध लोग के मंदिर पर जाहुॅं नईखे देत लोग त फेर तोरा लईका के लेआवल केरा के थंब के ऊ लोग पूजा में कईसे लगाई।आ गबरा के केरा के थंब ले के जाऍं में डर ना लागल ह।ओकरा के, के कहले रहुए ओजी थंब ले जाएं के।एगो त तोर लईका बा, काहे ते ओकरो जान पर खेलतारिस । एगतीया करी त गावं के लोग ओकरा के मुअली के मार मारी।
अरे हम का करी, ऊ अब हमरा कहला रहला में बा।हम आ ओकर बाबू कह के हारि गईनीसन की ते पूजा -पाठ में आ चाहे एहुग मंदिर पर मत जईहे, बाकिर ऊ त हमनी के सुनते नईखे।ऊ कालिज में जाएं का लागल, उ त हमनी के सब बात काटे लागल बा।गावं के पंड़ी जी आ बाबूसाहेब लोगिन के लईकन के संगही गेना आ डंडा ऊबिछे आला खेल खेलेला।ओही लोग के संगे अब कालिजों जाला ।मैटिक के इम्तिहान में त ते जानते बारिस ,कि पंड़ी जी आ बाबू साहेब के लइका लोगन से ऊ आगे रहुऐ।
ई सब बात कबूतरी एके सांस में कह देहलस।
धनेसरी -पिछिला फागुन के त बात ईयादे होई तोरा, केगंतिया करीमना के बाबूसाहेब लोग अंधमरू कईले रहुवे लोग खाली एह खातिर कि ऊ बाबूसाहेब लोग के दुअरा होरी के गीत गवले रहे।
कबूतरी – का करबे हमनी के जाते एतना छोट बा कि जब जेकरा मन करेला उ जबरदस्ती काम करवा लेला,गरिया देला ,पोखरा पर नहाऍं ना देला ,मंदिर में जाए ना देला ,लगन-बिआह में खाएं के अंगया ना देला ,…!आऊरू का का कहीं।लोग कहे ला धनेसरी कि ई सब पिछिला जनम के कईल करम के दोष ह।पंड़ी जी लोग कहे ला कि एह जनम में ठीक से जेंग उ लोग कहेला करेम सन त अगिला जनम में हमनीयों के ठीक घरे जनम ले सकेनीसन ।अब त हम अपना अगिला जनम के ठीक करे खातिर ही एह जनम में जईसे पंड़ी जी लोग कहेला ओंग करेनी।
धनेसरी – अरे कबूतरी ,रातु हमार सवांग कहत रहुअन कि काल्हु सांझि के पंड़ी जी आ बाबूसाहेब लोग बैठाका कईले रहुए लोग ।ओमे मास्टर साहेब ,जर्नादन बाबा के लईका जवन अखबार में काम करे ले ,बथनिया वाला दूबे जी के भतीजा जिन वकील हऊए ,आ दामोदर बाबूसाहेब के लईका जिन हवाई जहाज चलावेले ,ऊ सभे लोग ई कहलस कि अब आगे से पोखरा में गांव के सभे लोग के चाहे उ कवनो जाति के होखे , नहाए आ गाय -गोरू के पानी पीए में कवनों रोक ना रहे के चाही।मंदिर में अब केहुओ के आवे से ना रोकल जाई चाहे उ डोम ,चमार आ दुसाध काहे ना होखे ।सभे केहु अब छठ एके घाट पर मनाई ।ई सब बात पर जब फैसला होत रहे त गावं के सरपंच साहेब आ आउरू पुरनिया लोग एहपर खूबे खिसिया के एह नया छोकरा लोगन पर गावं के माहौल खराब करें के दोष लगावत रहे।ढ़ेर देरी ले सभे लोग में बहस बड़ी हल्ला गुल्ला में होत रहे।बाकिर पुरनिया लोग ई बात माने के तैईआरे ना रहे।उ लोग त एह चारू -पांचु जाना के गांव छोड़ देबे के कहत रहुए लोग।
बाकिर जब वकील साहेब जोर से सभे के डांट के कचहरी में ई मामला ले जा के बात कहुअन तब जाके पुरनिया लोग तनी नरमाईल। तलेलेत अखबार में काम करे आला गणेश बबूआ सभे पुरनिया लोग से निहोरा कईनी की ई सब बात आजु के समय के जरूरत बावे ,अगर रऊरा लोगना मानेम त हमनई सब पोल अखबार में छाप देम । धीरे-धीरे कके सभे केहु एह बात के मान लेहलस।
धनेसरी अभी आपन बात कहते रहे कि कबूतरी के करिआ लमछूछूर मुॅंह आ छितराईल करिआ-भुअर केश के बीच में उजर बतीसी चमके लागल।आज कबूतरी के ई लागे लागल कि ओकरा हिया के टुकड़ा गबरा के अब गावं के बड़हन लोग कवनो छोट-मोट बात खातिर मुअली के मार ना मारी।
नयका पढ़ल लिखल लोग आज ना खालि अपना पुरनिया बाबा ,पापा ,चाचा लोग के सोच बदले खातिर बाकिर गावं के सभे लोग के बराबर के मान दिआवे खातिर चाहे ऊ कवनो जात होखस, आ समाज के जंग लागल पुरान परंपरा के बदले खातिर जवन करेजा देखवले बा लोग ओह के आज देश के हर गांव-गांव में जरूरत बा।समय के जरूरत आ मानवता के भलाई एही में बा कि हाली से हाली ई करानति हर गावं, मोहल्ला ले जल्दी से पहुॅंचे ।
-प्रभाष मिश्रा (आखर के फेसबुक पेज से)


text:
– ममता सिंह
प्राण संस्कृत शब्द ह जवना के मतलब होला साँस लिहल. आ एही साँस लेबे के तरीका साधे के विज्ञान के प्राणायाम कहल जाला. प्राण = साँस आ आयाम = साधल भा नियन्त्रण. आयुर्वेद, जीवन के वेद, में प्राण के पाँच गो प्रकार बतावल गइल बा, प्राण (साँस आ धड़कन), आपान (शरीर से मल निकालल), उडान (शरीर में ध्वनि के रुप निकालल), समान (पाचन आ अपचयन), आ व्यान (एच्छिक मज्जा तंत्र).
साँस के साधले प्राणायम ह. हमनी हर आदमी के साँस लेबे के एगो तरीका होला जवन हमनी का बचपन से बनावत आवेनी आ जवन तरीका मूल लय से अलग होला. ओह लय से जवना का साथ हमनी जनम लिहिले. हमनी के अपना महसूसल जानकारी, अनुभव, आ दुनिया के पहिचाने के तरीका से एह साँस का लय पर असर पड़ेला आ हमनी का ऊ लय धर लिहिले जवन हमनी का हिसाब से सबले ठीक लागेला. एह चलते घबराइल आदमी जल्दी जल्दी साँस लेला, उदासल आदमी धीरे धीरे, हड़बड़िया आदमी कबो तेज कबो धीरे साँस लेला, वगैरह. अब चूंकि ई सीखल भा बनावटी तरीका ओह तरीका से फरक होला जवन हमनी के साँस लेबे के मूल भा प्राकृतिक तरीका के सामंजस्य, संतुलन आ सफाई से दूर होखेला, एह से हमनी का आगा चलि के तरह तरह के बीमारी का चपेटा में आ जाइले.
अब ओह मूल सामंजस्य आ संतुलन के वापस ले आवे वाला तरीका भा साँस के साधे के ज्ञान प्राणायम के खास तत्व होला, हालांकि एकरा अभ्यास का दौरान आदमी अपना शरीर के भितरी क्रिया आ भावनात्मक अंसतुलनो के ठीक करेला आ एह साथे कई गो असंगतिओ के दूर कर लेला जवन बीमारियन का रुप में सामने आवत रही सँ. एह बाति के वैज्ञानिको अध्ययन में सही पावल गइल बा.
प्राणायाम से हमनी का फुफ्फुस भा फेफड़ा में पर्याप्त मात्रा में प्राणवायु आक्सीजन चहुँपेला आ हमनी के VO2 max (प्राणवायु आक्सीजन के अधिकतम मात्रा जवन आदमी अपना सबसे बेसी मेहनत का दौरान इस्तेमाल कर सकेला ) बढ़ जाला. एह प्राणायाम से स्ट्रोक वाल्यूमो (हृदय के हर धड़कन में शरीर में भेजल जाये वाला खून के मात्रा ) बढ़े लागेला. प्राणायाम के नियमित अभ्यास से बहुत स्थायी आ गहरे असर करे वाला फायदा मिलेला. प्राणायाम के दर्जनो लोकप्रिय तरीका बाड़ी सँ जवन कुछ खास फायदा आ कुछ खास उद्देश्य से कइल जाले. प्राणायाम के कुछ तरीकन के नाम नीचे दिहल जा रहल बा
भास्तृका प्राणायाम
अनुलोम विलोम प्राणायाम
कपालभाति प्राणायाम
ब्रह्मरी प्राणायाम
उज्जयी प्राणायाम
शैताली प्राणायाम
नाड़ी शोधन प्राणायाम
दृग प्राणायाम
सुर्यभेद प्राणायाम
चन्द्रभेद प्राणायाम
त्रिबंध प्राणायाम
वगैरह.
प्राणायाम में मुद्रा आ आसन के सही इस्तेमाल कइल जरुरी होला. एहसे प्राणायाम हमेशा कवनो प्रशिक्षित आ प्रमाणित योग शिक्षक भा गुरु से सीखे के चाहीं. काहे कि गलत तरीका से प्राणायाम कइला पर शरीर के बहुत बड़ नुकसान हो सकेला बहुते खराब परिणाम आ सकेला.
प्राणायाम करे के सबले बढ़िया समय सबेरे भा सँझिया के होला आ प्राणायाम भरसक खाली पेट करे के चाहीं.
ममता सिंह के अबले तीन गो किताब अंगरेजी में प्रकाशित हो चुकल बा. Migraines For The Informed Woman (Rupa & Co. Publishers), Mentor Your Mind (Sterling Publishers. EDR: April 2011) आ Rev Up Your Life! (Hay House India. EDR: June 2011). अकरा अलावे ममता सिंह हॉलिस्टिक हेल्थ थेरापिस्ट के प्रमाणित डिप्लोमा होल्डर, अमेरिका में आईएफए प्रमाणित एरोबिक इन्स्ट्रक्टर आ स्पोर्ट्स न्यूट्रनिस्टो हई. ममता सिंह दुनिया भर में अनेकन वेबसाइटन पर स्वास्थ्य आ फिटनेस पर नियमित रुप से लिखत रहेली. अपना व्यस्त समय में से कुछ कुछ ऊ अँजोरियो खातिर लिखत रहे के आश्वासन दिहले बाड़ी. जल्दिये ममता सिंह के लिखल पोस्ट अँजोरिया पर प्रकाशित होखल करी.
ममता सिंह से संपर्क खातिर
Website www.mamtasingh.com
Follow Me on Twitter – @MamtaSingh_


text: भोजपुरी फिल्म जगत के सबसे चर्चित बैनर इंद्रा फिल्म्स इण्टरनेशल के बैनर तले बनी भोजपुरी फिल्म ट्रक ड्राइवर 2 दिपावली के शुभ अवसर पर पंजाब में प्रदर्शित की गई है।जहां दर्शको का भरपूर भीड़ उमड़ रही है ।दर्शक फिल्म देख के खूब एन्जॉय कर रहे है। लेकिन अब इस फिल्म का प्रदर्शन छठ पूजा के शुभ अवर पर बिहार और नेपाल के सिनेमा घरों में किया भी जायेगा।ट्रक ड्राइवर 2 एक ऐसी फिल्म है जिसे दर्शक बेसब्री से इंतजार कर रहे है।। फिल्म के निर्माता संजय सिंह राजपूत , रितेश ठाकुर व् रवि सिंह राजपूत है वही निर्देशक राजकुमार आर पांडेय है जबकि लेखक लालजी यादव और कार्यकारी निर्माता सम्मी तिवारी है।जिसके कलाकार है प्रदीप पांडेय चिंटू,और रितेश पांडेय है वही इन दोनों अदाकारो की अभिनेत्री नेहाश्री,निधि झा और माही खान है।उन सबके आलवा यंगस्टर खल अभिनेता राजू सिंह माही ,सुशील सिंह,हिरा यादव,प्रेम दुबे,अनूप अरोरा,किरण यादव,गोपाल राय,बंदनी मिश्रा,ऋतू पांडेय, रोहन सिंह है।उलेखनीय फिल्म के माध्यम से इंद्रा फिल्मस इण्टरनेशनल दर्शको को इस साल भरपूर मनोरंजन करवाने को तैयार है। फिल्म का प्रचार-प्रसार सोनू निगम कर रहे है।


text:
Home Tags भोजपुरी किताब
Tag: भोजपुरी किताब
शैलजा कुमारी श्रीवास्तव जी के भोजपुरी में लिखल कथा कादम्बरी
एह ग्रन्थ के विदुषी लेखिका श्रीमती शैलजा कुमारी श्रीवास्तव ३१ दिसंबर १९८९ के दिवंगत हो गइली। ओहि साल, उनका निधन से कुछ महीना पाहिले...
गंगा प्रसाद ‘अरुण’ जी के लिखल भोजपुरी गीत संग्रह हहरत हियरा
गंगा प्रसाद 'अरुण' जी के 'आपन बात' ली, हमार पहिला प्रयास रउरा सभे के सामने बा। संगी साथी लोग के आग्रह अनुग्रह से एह गीत...
कपिल पांडेय जी के लिखल भोजपुरी दोहा संग्रह जीभ बेचारी का...
भोजपुरी दोहा संग्रह जीभ बेचारी का कही के लेखक के कलम से पिछला कुछ साल से भोजपुरी में दोहा खूबे लिखा-छपा रहल बा। भोजपुरी...
नाच ना जाने ऑंगनवे टेढ़ – भोजपुरी कहावत विश्लेषण
शारदानन्द प्रसाद के 'नाच ना जाने ऑंगनवे टेढ़' भोजपुरी लोकोक्ति भा कहावत के दोसरका संग्रह ह जवना में कहावतन के विवेचन भोजपुरी में कइल...
भोजपुरी किताब माटी के दीया – भोजपुरी गीत संग्रह
माटी के दीया भोजपुरी के सशक्त उभरत स्वर श्री अनिल ओझा 'नीरद' के पचीस गो गीतन आ ६ गो मुक्तकन के पहिला संग्रह हवे,...


text: जिला वाराणसी, नगर क्षेत्र शिवपुर लक्ष्मनपुर। इहां के दलित बस्ती के आबादी लगभग पन्द्रह सौ हव। लेकिन इहां पर अभहीं तक नाहीं मिलल हव कालोनी । राशन कार्ड हव उ भी पीला। ना तो हमने के रहे के ठिकाना हव। हमने रिक्शा चलावे वाला आदमी तीन पीढ़ी से अहिसहीं मड़ई झोपड़ी में रहत हई। इहां के शकुन्तला, बेचू, सुरेन्द्र, राजेन्द्र इ सब लोगन के कहब हव कि हमने इ साल कोई के वोट देवे के मन नाहीं करत हव। लोग सांसद विधायक बन के अपने अपने घरे बतइलन। हमने जहां के जहां पड़ल रह जाइला। जब वोट के बारी आई त लोग आके चिकनी चिकनी बतियावे लगलन। लेकिन हमने के हालत के सुधार करे वाला कोई नाहीं हव। सभासद शिवशंकर यादव के कहब हव कि कई बार प्रस्ताव देहली लेकिन अभहीं तक कालोनी नाहीं आएल हव। जब आई त देब।


text:
सपा मुलायम सिंह के मोदी से बेहतर प्रधानमंत्री साबित होखे के बात कहलसि
October 23, 2013
लखनऊ 22 अक्टूबर (वार्ता) समाजवादी पार्टी भाजपा. पर पिछडन मे फूट डाले के आरोप लगावत कहलसि कि मुलायम सिंह यादव गुजरात के मुख्यमंत्री नरेन्द्र मोदी से बढ़िया प्रधानमंत्री साबित होखीहें.
अतिपिछडल सत्रह गो जातियन के अनुसूचित जाति मे शामिल करावे ला अगिला 24 अक्टूबर से शुरु होखत सामाजिक न्याय रथ यात्रा आ अधिकार रथ यात्रा के जानकारी देत प्रेस कांफ्रेस मे सपा नेता कहले कि भाजपा अध्यक्ष राजनाथ सिंह का मुख्यमंत्रित्वकाल मे पिछडन मे फूट डाले के कोशिश भइल रहे.


text:
टेम्पलेट:समाचार में
- मानुषी छिल्लर मिस वल्ड 2017 के खिताब जितली आ साल 2000 में प्रियंका चोपड़ा के बाद से, पछिला सतरह साल में, ई खिताब जीते वाली पहिली भारतीय बनली।
- रामनाथ कोविंद (फोटो में देखावल) भारत के 14वाँ राष्ट्रपति के रूप में सपथ लिहलें।
- इसरो के बनावल मंगलयान सफलता की साथ आपन परिकरमा कक्षा में 1000 दिन पूरा कइलस, जबकि ई छह महीना (180 दिन) के लक्ष्य ले के मंगल ग्रह पर भेजल गइल रहे।
- ढोला-सदिया पुल, भारत के आसाम राज्य में ब्रह्मपुत्र नदी पर बनल 9.15 किलोमीटर लमहर पुल आवागमन खातिर खोल दिहल गइल जे भारत के सभसे लंबा आ एशिया में दूसरा सभसे लंबा पुल बा।
- सोशलिस्ट इमानुएल माक्रों दक्षिणपंथी उमीदवार मारी ले पेन के हरा के फ्रांस के सभसे कम उमिर के राष्ट्रपति बनलें।
- योगी आदित्यनाथ उत्तर प्रदेश के नया मुख्यमंत्री बनलें।


text:
शारदानन्द प्रसाद के ‘नाच ना जाने ऑंगनवे टेढ़‘ भोजपुरी लोकोक्ति भा कहावत के दोसरका संग्रह ह जवना में कहावतन के विवेचन भोजपुरी में कइल गइल बाटे। एकरा में कुल तीन सौ सताइस गो लोकोक्ति विवेचना के साथ संकलित बा। एह ३२७ गो में से २३२ गो अइसन लोकोक्ति बा जे शास्त्री सर्वेन्द्रपति त्रिपाठी के संग्रह ‘वाणी के बोल’ में संकलित नइखे। एह से, भोजपुरी कहावत के संग्रह-विश्लेषण के दिसाई शारदानन्द जी के एह पुस्तक के महत्व बनल रही।
एह संग्रह के ९५ कहावतन में से अधिकांश में कुछ ना कुछ पाठ भेद पावल जाता। भोजपुरी चूंकि बहुते बड़ भूखण्ड में फइलल वाचिक परम्परा के भाषा ह, एह से थोड़े – बहुत अइसन पाठ-भेद अस्वाभाविक नइखे। तेहु पर यह दुनु पुस्तक में २५ गो अइसन कहावत बा जवना में तात्विक पाठ-भेद द्रिष्टिगोचर होता। कुछ कहावतन के व्याख्या में भी तात्विक अन्तर मिलत बा। भोजपुरी लोकोक्ति के अद्येयता विद्वान लोगन के अइसन कहावतन के साहित्य में गृहीत होखे लायक मान्य स्वरुप आ ओकर सही निहितार्थ पर विचार करे के चाहीं।
हिंदी आ भोजपुरी के माध्यम से भोजपुरी के कहावत के संग्रह के जे भी काम अबले भइल बा, ऊ कुल सामग्री मिला के, भोजपुरी के संकलित कहावतन के गिनती ५ हजार से ऊपर हो गइल होई. बाकिर वाचिक भोजपुरी में त कहावतन के अघना भण्डार बा। एह से संग्रह-विवेचना के ई किताब, बूँदे-बूँदे तलब भरे के दिसाईं, एगो विशिष्ट आ महत्वपूर्ण अवदान मानल जाई।


text:
का जमाना आ गयो भाया , जेने देखा ओनही ठेकेदारी आ ठेकेदारन बयार बह रहल बा । उहो लूआर अस , ओहमे फँसते केहुवो झोकराइए जाई । कबों पुरूबी लूआर त कबों पछिमी । ओही मे कबों कबों उतरहिया आ दखिनहियों झुरके लगतिया । बाचल मुसकिल बा । एक त अबही दिल्ली के खराब हावा आफत मचवाले रहल हे , ओही मे जाड़े मे लुआर बहे लागल । बुझाता प्रकृतियो बउराय गइल बा , कबों कुछों त कबों कुछों । अजब हाल बा भाई । प्रवक्ता त बरसाती बेंग लेखा…Read More
Day: January 3, 2018
उत्तर भारत मे बरियार ठंढ
एह घरी समूचा उत्तर भारत मे बरियार ठंढ पर रहल बिया आउर जम्मू-कश्मीर में पारा जमाव बिंदु से कई डिग्री सेल्सियस नीचे चल गइल बा । ओही मे पंजाब, हरियाणा आउर उत्तर प्रदेश कुहास के लपेट मे आ गइल बा । राष्ट्रीय राजधानी दिल्ली में, लमहर कुहास के चलते छव गो उड़ान आउर 21 गो ट्रेन रद्द क दीहल गइल बा । राष्ट्रीय राजधानी में मंगलवार के न्यूनतम तापमान 8.4 डिग्री सेल्सियस रिकॉर्ड भइल उहें अधिकतम तापमान 17.7 डिग्री सेल्सियस दर्ज भइल बा जवन जो मौसम के अबतक के सबसे…Read More
बिहार मे अब राजद के लालटेन के सँभारी ?
आज आवे वाला फैसला लालू यादव आ राजद के भविष्य तय करी । एह पर सभके नजर लागल बा । उनुकर दूनों बेटा लोग सभके एकजुट राखत पाटी के सँभार पइहे ई एगो लमहर सवाल बाटे । एह घरी राजनीति के गलियारन मे इहे चरचा गरम बा । एही बीच तेज प्रताप के कोरट के अवमानना के नोटिस मिल चुकल बा आ 10 दिन मे ओकरो जबाब देवे के परी । लालू यादव के एगो आपन अलग अंदाज बा अवुरी पार्टी के चलावे के अलग तरीका बा। वरिष्ठ पत्रकार…Read More


text:
26 अप्रैल 2017
मुरलीगंज नगर पंचायत: आज 32 नामांकन, 15 सीटों के लिए अबतक कुल 86 नामांकन
वार्ड नंबर 7 से प्रणय साह के प्रस्तावक संजय रस्तोगी समर्थक भगवानलाल रस्तोगी, वार्ड नंबर 14 से उषा देवी इनके प्रस्तावक भीखन पासवान समर्थक रानी देवी, वार्ड नंबर 6 ममता देवी इनके प्रस्तावक कार्तिक साह समर्थक प्रमोद कुमार साह, वार्ड नंबर 11 मोहम्मद करीम प्रस्तावक मोहम्मद जुम्मन समर्थक मोहम्मद आबीद, वार्ड नंबर 4 से पूजा देवी प्रस्तावक विष्णुदेव साह समर्थक मनोज साह, वार्ड नंबर 3 से मोहम्मद शाहिद प्रस्तावक मनोज नरहउलहक समर्थक मोहम्मद सिकंदर, वार्ड नंबर 11 से महेश्वर पासवान प्रस्तावक नवल पासवान समर्थक सहदेव पासवान, वार्ड नंबर 14 से रेणु देवी प्रस्तावक बमबम साह समर्थक जगदीश प्रसाद साह, वार्ड नंबर 11 से शैलेंद्र कुमार प्रस्तावक सुशील कुमार समर्थक मनीषचंद साह, वार्ड नंबर 2 कमलेश्वरी ऋषिदेव प्रस्ताव विनोद ऋषिदेव समर्थक बटेश्वर ऋषिदेव, वार्ड नंबर 13 से जगदीश साह प्रस्तावक विजेंद्र साह समर्थक चंदन कुमार, वार्ड नंबर 11 रविंद्र कुमार प्रस्तावक तुलसी रजक समर्थक दीपनारायण रजक, वार्ड नंबर 14 से पूनम देवी प्रस्तावक दानी पासवान समर्थक मोहम्मद निजामुद्दीन, वार्ड नंबर 15 से पूनम देवी प्रस्तावक विजेंद्र यादव समर्थक रमेश कुमार, वार्ड नंबर 10 से उषा देवी प्रस्तावक मनोज कुमार मंडल समर्थक कलानंद मंडल, वार्ड नंबर 5 से मधु लता देवी प्रस्तावक सूर्य नारायण मंडल समर्थक मक्खन मंडल, वार्ड नंबर 8 से लिख्मी रानी पाल प्रस्तावक अंचला देवी समर्थक उमेश यादव, वार्ड नंबर 12 से अभय कुमार प्रस्तावक कैलाश बिहारी समर्थक रॉकी कुमार, वार्ड नंबर 11 से राजू राजा प्रस्तावक इंद्रदेव पासवान समर्थक कृति नारायण पासवान, वार्ड नंबर 14 से सुनीता देवी प्रस्ताव अजय पासवान समर्थक मोहम्मद जुम्मन, वार्ड नंबर 2 से परमानंद ऋषि देव प्रस्तावक भूपेंद्र ऋषिदेव समर्थक रामकिशोर मुखिया वार्ड नंबर 3 मोहम्मद सादिक प्रस्तावक अब्दुल जब्बार समर्थक सलाउद्दीन, वार्ड नंबर 12 से कुमारी रीता प्रस्तावक कुशेश्वर यादव समर्थक बालेश्वर पासवान, वार्ड नंबर 13 से इंद्रभूषण साह प्रस्तावक राम कुमार भगत समर्थक कोकाय यादव, वार्ड नंबर 9 से निशा कुमारी प्रस्तावक शशि भूषण प्रसाद समर्थक बेचनी देवी, वार्ड नंबर 15 से बबीता देवी प्रस्तावक महेंद्र साह समर्थक परमानंद झा, वार्ड नंबर 11 से गंगा देवी प्रस्तावक पंकज पासवान समर्थक गजेंद्र पासवान, वार्ड नंबर 11 से मुकेश कुमार साह प्रस्तावक अरूण साह समर्थक गुलाबचंद साह, वार्ड नंबर 12 से कुमार, वार्ड नंबर 15 सुलेखा देवी, वार्ड नंबर 15 सर्जना सिद्धि, वार्ड नंबर 3 श्वेत कमल और वार्ड नंबर 1 से मोहम्मद आलम ने अपने नामांकन दाखिल किए.


text:
अनेके सुपर हिट भोजपुरी फिलिमन के स्टार नायिका, मधुर मुस्कान क धनी, रूप-सौंदर्य के मल्लिका गुंजन पन्त रोजे नया ऊँचाई छूअत बाड़ी. उनुका के अगर “हैट्रिक फिलिमन के हिरोइन” कहल जाव त बेजाँय ना रही. नैनीताल के खूबसूरत वादियन के सुन्दरता अपना में समेटले मायानगरी मुंबई आइल गुंजन पन्त क नाम अनायासे हर केहु का जुबना पर आ जाला काहे कि ऊ जतना बेहतरीन अदाकारा हई ओहू ले बेसी उनुकर हँसमुख सुभाव लोग के नीक लागेला. गुंजन पन्त क सबले बड़ खासियत ई बा कि ऊ हर सीन के सहज भाव से कर लेली. उनका अदाकारी आ कातिल अदा के कायल आजु दर्शके ना निर्मातो निर्देशको लोग हो गइल बा.
अब बात होखे उनुका हैट्रिक फिलिमन के त “किसना कईलस कमाल”, “धूम मचईला राजा जी”, आ अब “जान मारे ओढ़नियाँ तोहार” के निर्देशक हउवन चुनमुन पंडित. तीन गो फिलिम, “बृजवा”, “मोरा बलमा छैल छबीला” आ “किसना कईलस कमाल” में स्टार नायक विनय आनंद का साथे गुंजन के हैट्रिक बन चुकल बा. निर्माता में जितेश दुबे का साथे उनुकर तीन गो फिलिम, “मार देब गोली केहू न बोली”, “बृजवा” आ “यादव पान भंडार”, क हैट्रिको गुंजन के बन चुकल बा.
गुंजन के जल्दिए आवे वाली फिलिमन में “राम लखन”, “यादव पान भंडार”, आ “धूम मचईला राजा जी” क नाम शामिल बा.
हालही में गुंजन “बाबा का दलान” बैनर तले बने जात फिल्म “कोठा” के साइन कइले बाड़ी. एकर निर्देशक हउवें मनोज श्रीपति झा.
(अपना न्यूज के रपट)


text:
आजु अतवार का दिने पूरा दुनिया माईभासा दिवस मनावल त भोजपुरी भाषा के संवैधानिक मान्यता के सवाल उठावत कई जगहा धरना प्रदर्शन आ विचार गोष्ठियन के आयोजनो भइल.
सबेरे दस बजे से साँझ ले दिल्ली के जंतर मंतर पर भोजपुरी के कईएक संगठन – भोजपुरी लैंग्वेज रिकग्निशन मूवमेंट के अगुआई में डिफेंडर, हमारा पूर्वांचल, लाल कला मंच, अखिल भारतीय भोजपुरी लेखक संघ, भोजपुरी भारती भोजपुरी जन-जागरण अभियान, भोजपुरी समाज (जमशेदपुर), छतीसगढ़ भोजपुरी परिषद्, पुरवैया, अल-हिन्द बारय भोजपुरी जमात (हौज़ काजी, दिल्ली), क्रिस्चियन भोजपुरी युवा मंच ( आयानगर, दिल्ली), प्रगतिशील भोजपुरी संघ (देवरिया) वगैरह – मिल के धरना दिहलें.
अलग बात रहल कि जंतर मंतर पर चलत दर्जनो धरना प्रदर्शनन का हल्लागुला में भोजपुरी के आवाज दबा जात रहुवे. मौका पर जुटल मुट्ठी भर लोग बतावत रहे कि भोजपुरिया लोग अबहियों पुरहर तरीका से एह आन्दोलन से जुड़ल नइखे आ एकर दोष खालि आयोजकने पर ना डालल जा सके.
साँझ बेरा दिल्ली के लोदी एस्टेट का सीडी देशमुख हॉल में भोजपुरी समाज दिल्ली का तरफ से एगो विचार गोष्ठी – भोजपुरी हमार माँ : मनन, मंथन और मंतव्य – के आयोजन भइल.
एह कार्यक्रम के मुख्य अतिथि रहलन राजस्थान का सांसद अर्जुन राम मेघवाल. भोजपुरी समाज दिल्ली के अध्यक्ष अजीत दूबे गोष्ठी के बीज वक्तव्य देत बहुते प्रभावकारी तरीका से भोजपुरी के हक के आधार बतवलें. संजय निरुपम भोजपुरी में आपन बात कहलन आ देर ले धाराप्रवाह बोललन जबकि अधिकतर वक्ता एकाध लाइन भोजपुरी में बोल के हिन्दी पर उतर जात रहलन. एह कार्यक्रम के शुरूआत बतावल समय से एक घंटा देरी से शुरू भइल रहे बाकिर खुशी के बात रहल कि सभागार में निकहा लोग मौजूद रहुवे.
ओने बिहार के सारण जिला के दिघवारो में भोजपुरी के मान्यता के सवाल उठावल गइल आ साथही एह मौका पर सारण जिला के कुछ लोग के सारण रत्न के सम्मान से सम्मानितो कइल गइल. सम्मानित होखे वालन में भोजपुरी अभिनेत्री वैष्णवी शामिल रहली.


text:
भोजपुरी में लिखे के मन बहुते बनवलीं त एकाध कविता लिखलीं, एसे अधिक ना लिखि पवलीं। कान सोचीलें त लागेला जे का लिखीं, लिखले में कुछ रखलो बा! आ फेरो कइसे लिखीं? मन से न लिखल जाला! आ मन-मानिक होखो चाहे ना होखो-हेरइले रहेला, बेमन से लिखले में कवनो रस नइखे। घरउवाँ चइता के बोल ह – ‘जमुना के मटिया; मानिक मोर हेरइलें हो रामा’…! हमार घुँघुची अइसन मन, बेमन से पहिरावल फूलन के माला में हेरात रहेला। जवन ना चाहीलें तवन करे के परेला लोगन के मन राखे खातिर। जवन कइल चाहीलें तवना खातिर एक्को पल केहू छोड़े देबे के तइयार नाहीं। लोक के चिंता जीव मारत रहेला। मनई जेतने लोक क होखल चाहेला, लोक ओतने ओके लिललें जाला। चलऽ चारा पवलीं नाहीं, बड़ा नरम चारा बा। एह लोक के कोसे चलीलें त एक मन बड़ा ताना मारेला – ‘ए बाबू! तूहीं त एके सहकवलऽ, अब काहें झंखत हव ! बतिया ओहू सही बा-सहकावल त हमरे ह, लोक-लोक हमहीं अनसाइल कइलीं। देखीलें लोक केहू के होला नाहीं, जेतना लेला ओकर टुकड़ो नाहीं देला। निरालाजी के गीत बा ‘देती थी सबके दाँव बंधु’, हमरो जिनगी सबके दाँवे दिहले में सेरा गइलि, हमार दाँव केहू देई, ई एह जनम में त होखे वाला नाहीं बा!
एतना घुमलीं, एतना देखलीं, एतना पढ़लीं, एतना गुनलीं, सज्जी में अपने भाग लगावत गइलीं। भाग लगावत-लगावत भजनफल ले गइलें नेउरा मामा, बाकी बाँचल सुन्न। अब एमें का भाग लगाई? अब किछू हासिल नाहीं लागी, हमरे भागि में बस सुन्नवे आई। आजो हमके चैन से बइठे त दे। उहो नाहीं होई। मन उमड़त-घुमड़त रही, कवने कवने कोना-अँतरी से महीन आवाज आवत रही, ‘बाबू, लिखऽ न हमरो बतिया! कब्बो अमवाँ के बारी कही, एही बरिया में जेठ के दुपहरिया के घाम नेवरले बाऽ बाबू, अधपाकल आमे खातिर रार कइले बाऽ, एह अमरइया के सुधि कब्बो लेबऽ! छीदी आ दीदी के समवरिया मनमतिया, रोरा, परोरा, सुनरदेइया ई सब दुलरा के बोलावेली, बाबू हमन के आँखिन के पुतरी, झुलुवा ना झुलबऽ! एगारह बरिस के भइलीं, इस्कूल जाए लगलीं, हुडु अस नोकरन के साथे इमली के डारि में झूला पड़ल, ऊ हमहूँ के बइठा लिहलें, पेंग मारे लगलें नोकर, हम झूला के बीच में बइठलीं, एक ओरि पिछवारे के जोलहा के बेटी, एक ओर हम। इमली के अड़ार डारि। ओसे हुड्डन क पेंग सहि ना गइल। टूटल अउर अररा के गिरलि, पिढ़वो गिरल, नीचे लरिकिया के लागल, ओसे बेसी नोकरन के। चोट से ज्यादा चिन्ता ओह लोगन के ई मचल कि बाबू कहीं कहि दीहें त हमन के कुसल नाही। लरिकिया रोवे के रोवबे न करे – बाबू, केहू से कहिहऽ मति, बप्पा सुनिहें त हमार कवन गति होई, हम नाहीं जनितीं। डर त अपने भीतर रहे। एसे हम त चुप रहब, चोटिया कइसे चुप रही। सबे चोटि उभरल आ सभे कहल कि राही में ठोकर खाके गिरलीं। एक्के साथ इतना जनी के ठोकर समुझि में काहें ना आवो, धीरे-धीरे बाति खुलल, हँसी-दिल्लगी भइल, बाति ओराइ गइल। लेकिन ऊ इमली के डरिया अब्बो कबे कबे टोकेले – ए बाबू, हमहूँ तोहरे सथवे गिरलीं, हमरो चोटिया मन परबऽ!
नइये उमिर में बियाह भइल, रेखियो अबहिन ठीक से भीनल नाहीं रहे, तब्बो हमके बड़वार बिटिहिनिन के हँसी-मजाक झेलेके रहे, खिझियो बरे, भितरे-भीतर गुदगुदियो लागे! पँचवे दिन बरात बिदा भइल त गीति उठल, ‘चल न सखि, चलन चाहत रघुराई!’ आँखि भरि आइल। एतना मोह-छोह कहाँ से उपराला ओह उमिर में, कइसे मनई बाति-बाति में आपन हो जाला, ओकरे सुधि में पँवरे लागेला। ऊ उमिरिया अब लवटी त नाहीं बाकिर ओह उमिरिया के कोहाइल, मान-मनउवल, नेह-छोह, बाति-बाति में अनखाइल, हेराइल आ मिलले पर बाति ना ओराइल…ई सब मन से नाहीं छूटेला। कुँआर हाथे के मेहदी के रंग छोवलो पर कहाँ छूटेला? ऊ कुँवारि अधकुँआर उमिरि, कब्बे-कब्बे हिसाब माँगेले, बाबू का पवलऽ? का गँववलऽ? जबाब दिहलो चाहीं त जबाब बा कहाँ? हिसाब बट्टे खाते के बा, का जबाब देई! सूरदास के पद हवे, ‘लरकाईं की प्रीति कहो, सखि, कैसे छूटत।’
आजु खतियावे बइठीं त जानीं केतना हिसाब कपारे चढ़ल बा, कवनो जिनिगी उतरे के नाहीं; बस ‘मूँदहुँ आँखि कतहुँ कछु नाहीं’ के नियर ऊ सब बाति अन्हे के जिनगी बितवले में कुसलि बा। पिछवारे के सुधि कवनो नीमन काम नाहीं, आगा देखे के चाहीं, आगा देखे वाला के जमाना होला। बाकिर करीं का? पिछुवरवें त नेबुआ, अनार, कचनार के डारि में फूल आवेला, बँसवरिया में जाने कवन-कवन चिरई बोलेलीं। पिछुवरवें त आँखि मुनउवल खेललीं, ऊ पिछुवरवाँ के कइसे बढ़नी बहार दीं। आगा जाए के लचारी बटले बा, नाहीं जाइब त धकेलि के लोग आगे फेंकि देईं। लोग के बाहर जा नाहीं पाइब। तब्बो मनवाँ रहि-रहि के भितरे-भितर बिहरेला। आँवाँ नियर एहीं खींचातानी में कवनो ओर क ना भइलीं, घाटे जाईलें, धोबिनिया दुतकारेले, कहवाँ ई मुँहलेसना आइल, घरे जाईलें त धोबिया डंडा उठावेला एके भेजलीं धोबिनियाँ के ऊपर नजर राखे के, आ ई घरघुसना घरे लवटि आइल। ओही धोबी के कुतवा नियर हमरो लिखंत बा, धोबिनियाँ के लीला नियर नवका जमाना के परपंचों समझे के मोका नहीं मिलेला। धोबिनियाँ हमरे ऊपर तनिको पतियइबो नाहीं करेले, ई ओही दहिजरवा के पाछे-पाछे रहेला। धोबिया के नियर आपन मन धोवे वाला जिनगी क मालिक हमार मजबूरी समझेला नहीं। दूनों से गइलीं घरवो से, घटवो से। हजारीप्रसाद जी कहले बाटीं ‘जुगुप्सित जंतु सा उभयतो विभ्रष्ट।’ ऊहे हालि बा।
एही में भोजपुरी के नवका पत्रिका के नेवता, भोजपुरी में लिखीं, कुछऊ लिखीं, लिखीं। कइसे ए बउराह लोगन के परतियाईं कि भोजपुरी में लिखे चलब त बिसरल-बिसरल बाति उपराई। हम केके रोकब। आ जब सब दउरल आ जाई त कलमियाँ केके-केके सम्हारी? चुप्पे रहल ठीक बा। अपने घर के भाखा में बाति त ऊ करे जेकर कवनो घर हो, जेके घरे जाए के फुरसति हो, जेके घरे गइले पर लोग चीन्हें। चीन्हे वाला लोग चलि गइल, केहू के आँखी नाहीं लउकेला, केहू चलि ना पावेला, केहू के होसे-खयाल नाहीं रहेला। जे बा ते हमरे सामने जनमल, ऊ का चीन्हीं? अइसन लागत बा कि चिन्हारी करावे वाली मुनरी कहीं हेरा गइल। मनई के चिन्हारी जब हेरा जाले, तब घर रहलो पर नाहीं रहेला। आखिर जिनगी चिन्हववले कै नाँव ह। अपने के केहू चिन्हवा नाहीं पाई त जी के का होई? एसे आपन चिन्हारी जरूरी होला। ई जमाना चिन्हारी के संकट के जमाना ह। आदमी के एक चिन्हारी से काम ना चले, एहसे कइगो चिन्हारी अदमी रखेला। कवनो-कवनो चिन्हारी त जोर-जबर्दस्ती से लोग पहिरा देला। एमें आपन असली चिन्हरिया बिसरि जाले; कवनो पुरनकी डेहरी में धरा जाले, हेरले मिलबे न करेले फेरू ओढ़ावल चिन्हारी जिउ के बवाल हो जाले, न उतारते बनेला न पहिरते।
जे खाँटी आपन होई, ओकरा आगे नकली चिन्हारी लेके कइसे जाईं, एही संकट में किछू लिखत नाहीं बनेला। मानिक से बेसी घुघुची हेरइले का दुख एह मनई-बेसाहे वाला जमाना में के समझी? हँ, हम ई जरूर पूछब, मनई त किनले मिलि जइहें ढेबुआ में तीन, लेकिन घुँघुँची कहाँ मिली? अब सोनरो के दोकानी पर मिलीग्राम के बाट बा; रत्ती नाहीं चलेला। रत्तिया घुँघुँचिये के न होले। जंगल सब काटि लिहल, बचल-खुचल में जवन गाछि होबो करी त के चीन्ही? अब सब पेड़ नाहीं चीन्हत बा, पेड़न के जीव चिन्हऽता, ओकर जीवकोस जूड़ में रखता। भला एह गुंजाह के पूछी। हमरे लेखा गुंजा थाती के लरिकाई के, रेखिभिनाई के, बन-बन बिहरे वाला किसोर-कन्हइया के, दूसर केहू एकर मोल का जानी? दूसर मान लेईं मिलू जाय, ओके कहाँ मिली लरिकाई, कहाँ मिली पहिला फगुनहट के सिहरन, कहाँ मिली ‘मनेर मानुस’! मन के मीत के हियरा से हियरा जुड़ाइब। अपने पंचनि गुंजा के चीन्हा पूछबि से जवने के हाथ में लेते सज्जी नकली चिन्हारी उतरि जाय, ऊहे हमार गुंजा होई। अपने पंचनि ई चमक-दमक वाली चिन्हारी उतरवावे के जोखिम लेबे ना करब। एसे काहें देई? आप लोगन के दू ठो मीठि-मीटि बात एही बहाने सुने के मिलल, एतनो मिलत जाय, नकलिए सही, फूल-पाती जूनी-जूनी लोग चढ़ावेला, भितरे-भितर हँसी छुटेले। सोचीलें, लोग पाथर ढेला नाहीं फेंकऽता, ईहे कम बा? टटका फूले के तरसला के जरूरत नाहीं बा। टटका किछु रहि नाहीं पावऽता।
आप सब कहब आगे बढे़ बदे ई बलिदान करे के परेला, रथ के नीचे जाने केतना लहलहात फसिल कचरा जाले, केतना गीति केतना पुरइन के चउक, केतना नान्ह-नान्ह जीव कचरा जाले, रथवा वेग से चलावे में के देखी कि का कचराता, आगे बढ़ला के काम बा, रुकला के नाहीं। आपके बाति एक सौ एक नया पइसा सही, बाकिर हमके सोचे त देबऽ न, कवनो अउरो राह होई जवन मनई बनाई, सबके गुंजाइश राखी, ओपर रथवो दउराई त सब बँचलो रही, बचले भर नाहीं रही, ऊ सब रथ के सजवले रही, कब्बो रथ के बनावट बनि के, कब्बो रथ पर चढ़ेवाला के सोभा बनि के, कब्बो ओकरे मन के उमंग बनि के। ओकर चिन्ता अपने पंचनि नाहीं करब, खाली सिनेमा के तरह ही बनब, खाली अपने लोटवा में गुड़ फोरब, भोजपुरी के लेके आंदोलन करब, भोजपुरी के भितरे कवनो नकारे वाला बा, ओकर सुर सुनबे ना करब, खाली ‘बलम लरिकइयाँ’ के गीति गवाइब आ मने मन सोचब, ‘भोजपुरी में बड़ा रस बा।’ बाति बढ़वले में का बा, एही जा बतिया समेटऽताटीं। राधाजी के मानिक जमुना के माटी में हेराइल आ घाँटो गावे वाला गवलें, ‘मानिक मोर हेरइलें, एही जमुना के मटियाँ’। हमार घुंघुची त माटी में हेराइल नाहीं, ऊ त जवन बयारि बहऽतिया ओही में एतना चीकट धुआँ बा, गन्होर बा, एतना कउवारोर बा, ओही में कतहूँ हेरा गइल। आपन दीदा खोईं तब त हम अँखिगर लोगन के आगे आपन दुःख कहीं। कब्बो न अइसन होई कन्हइया, घुंघुचिया के माला पहिरे बिना बँसुरी बजावे के तइयार नाहीं होबऽ, खोजि हेरि के घुंघुची उनके गँटई में डारहीं के परी, ओनकर बँसुरी बाजी, हमरो चिन्हारी मिली जाई।
जमुना तट बेनु बजावत स्याम सुनाम हमारो हू टेरि फिरैंगे।
एक दिना नहिं एक दिना कबहूँ दिन वे फिरि फेरि फिरैंगे।।
भोजपुरी दिशाबोध के पत्रिका पाती के सितम्बर 2017 अंक से साभार


text:
गर्मी
गर्मी साल में एक बेर आवे वाला सीजन हवे जेवना में तापमान बढ़ जाला आ मौसम गरम हो जाला। पृथ्वी पर उत्तरी गोलार्ध में ई ऋतु अप्रैल से जून ले रहेले जबकि दक्खिनी गोलार्ध में सितंबर से फरवरी ले।
ई सीजन सभसे गरम होला। शीतोष्णकटिबंधी इलाका आ ठंढा प्रदेस सभ में तापमान बढ़े से राहत मिलेला, बहुत सारा इलाका में बरफ पघिल जाला आ हरियाली हो जाला। ठंढा प्रदेश के निवासी लोग गर्मी के उत्सुकता से इंतजार करे ला।
एकरे बिपरीत उष्णकटिबंधीय इलाका में गर्मी के सीजन के दौरान मौसम असह रूप से गरम हो जाला। गरम हवा चले ले आ तापमान बहुत ऊपर पहुँच जाला। गर्मी से परेशान हो के लोग जल्दी बरखा के सीजन आवे के इंतजार करे ला। भारत में उत्तरी मैदानी इलाका में गर्मी के प्रकोप सभसे ढेर होला आ एह सीजन में थार के रेगिस्तान के ओर से दुपहरिया के बाद से सांझ ले चले वाली हवा के "लूहि" कहल जाला जे जानलेवा भी साबित हो सके ले। रात के समय पुरुआ हवा बहे पर कुछ ठंडक आ आराम मिले ला। परंपरागत रूप से जेठ आ बइसाख के दू महीना के ग्रीष्म ऋतु कहल गइल बा। गर्मी के बाद, मानसून के आगमन होला आ बरखा के ऋतु (सीजन) आ जाला।


text:
मशहूर हिन्दी साहित्यकार प्रो0 दूधनाथ सिंह के निधन 82 बरीस का उमिर में बियफे का देर रात इलाहाबाद के एगो अस्पताल में हो गइल. प्रो0 दूधनाथ सिंह पिछला दू बरीस से प्रोस्टेट कैंसर से पीड़ित रहलीं. बलिया के सोबंथा गांव में 17 अक्टूबर 1936 के जनमल प्रो0 दूधनाथ पिंह के बलिया के पढ़ाई का बाद
शेर बहादुर देउबा आजु नेपाल का संसद में नेपाल के प्रधानमंत्री चुन लीहल गइल. उनुका ई सौभाग्य चउथा बेर मिलल बा. 70 बरीस के देउबा प्रधानमंत्री पद खातिर अकेला उम्मीदवार रहलन. तबो 170 वोट उनुका खिलाफ पड़ल. बाकिर उनुका पक्ष में 388 गो वोट पड़ल आ ऊ न्पाल के पीएम चुना गइलन. नेपाल के संसद
अपना दुधारी बैलिस्टिक मिसाइल प्रणाली के शानदार प्रदर्शन करत भारत आजु अपना बैलिस्टिक काट के सफल परीक्षण क देखवलसि. सबेरे 10 बजे ओडिशा के बालासोर में चान्दीपुर रेंज से छोड़ल पृथ्वी मिसाइल के राडार प संकेत मिलला का पन्द्रह मिनट बाद ओडिशे के अब्दुल कलाम द्वीप से इन्टरसेप्टर मिसाइल छोड़ल गइल जवन आपन अचूक निशाना
21 फरवरी का दिने माई भासा दिवस का मौका प भोजपुरी के संवैधानिक मान्यता दिआवे ला भोजपुरी जन-जागरण अभियान का बैनर तरे जंतर मंतर पर धरना दीहल लोग. साहित्य अकादमिओ दू दिन चले वाला मातृभाषा संरछन दिवस मनवलसि. एह मौका प राज्यसभा सांसद अनवर अली कहलन कि जब बहुते कम कम लोगन के भासा के
यूपी में चाचा भतीजा के रार अबहीं ले थमल नइखे आ चुनाव बाद एकरा एक बेर फेरु फफके के अनेसा बन गइल बा. आजु जसवंतनगर विधानसभा सीट से सपा प्रत्याशी के रूप में आपन नामांकन दाखिल कइला का बाद ओहिजा बोलावल सभा में शिवपाल ऐलान कइलन कि 11 मार्च का बाद ऊ नेता जी संगे
अखिलेश के राहुल से साथ से खिसियाइल मुलायम सिंह आजु एलान क दिहलन कि ऊ एह गठबन्हन ला प्रचार ना करीहन. कहलन कि एकर कवनो जरुरत ना रहल आ सपा अकेले सरकार बनावे लायक जीत हासिल क लीत अब पाँच बरीस के मौका गँवा दिहलन अखिलेश. उनुका इहो शिकायत बा कि कई लोग के टिकट
चंदौली-वाराणसी सीमा के पड़ाव पर जयगुरुदेव के विहंगम शोभा यात्रा में आज मचल भगदड से २० जने के जान चल गइल आ सैकडन लोग घाहिल हो गइल। गुरुदेव के भक्त लोग डोमरी में समागम ला जाट रहुवे जब राजघाट पुल से उतरत घरी मचल भगदड़ में लोग एने ओने भागे लागल आ एह दौरान नाहियो


text:
आदित्यनाथ आ मुलायम में तिताईल बहस
August 26, 2013
लोकसभा में आजु विहिप के चौरासी कोसी परिक्रमा रोके का मुद्दा पर भाजपा सांसद योगी आदित्यनाथ आ सपा सांसद आ सुप्रीमो मुलायम सिंह का बीचे तिताईल बहस सुने के मिलल. आजए फूड सेक्यूरिटी बिलो पेश होखे वाला रहुवे बाकिर परिक्रमा रोके का मुद्दा पर योगी प्रश्नकाल रोके के माँग कइले रहलें. एह मुद्दा पर तूतू मैंमैं आ हल्ला गुल्ली का बीच संसद के दू हाली स्थगित करे पड़ल. बाद में एह मुद्दा पर बहस शुरू भइल त सपा सांसद मुलायम सिंह के कहना रहल कि बीजेपी दंगा करवावल चाहत बिया आ बीजेपीवाला गुंडई पर उतर आइल बाड़ें. ई ना त कोर्ट के सुनत बाड़ें ना ही संविधान के. = मुलायम सिंह के कहना रहल कि
‘अयोध्या के विवाद आजु से ना साल अनइस सौ पचासो का पहिले से चलल आवत बा. कोर्ट में बा. बीजेपी साल 1992 में अइसन माहौल बनवलसि कि देश भर में दंगा भइल. उहे काम बीजेपी फेरू करत बिया. बीजेपी कोर्ट के नइखे मानत, संविधान के नइखे मानत. सुप्रीम कोर्ट के फैसला रहे कि अयोध्या में यथास्थिति बनल रहे के चाहीं जबले ओह पर कवनो आखिरी फैसला नइखे आ जात. बाकिर बीजेपी वाला मनमानी कइल चाहत बाड़े. कवनो वीएचपी कार्यकर्ता के पिटाई ना भइल. दरअसल, एह यात्रा के त जनते के साथ ना मिलल. एह यात्रा में एकहु जनता शामिल ना भइल. जनता का संतो लोग एह यात्रा के निंदा कइल. हमनी के सरकार कोर्ट के आदेश के पालन करत बिया.. बीजेपी वाला विरोध जतावत बाड़ें. एहिजा आ के हमनी के दफ्तर में तोड़फोड़ कइल गइल. बीजेपी वाला गुंडई पर उतर आइल बाड़ें. बात करेलें भ्रष्टाचार के आ मानवता के. हम गुंडई रोकल जानीलें. हम 1990हूं में रोकले रहीं. मनमानी करबऽ त सजा भुगतबऽ. यूपी सरकार कोर्ट के निर्देश के पालन कइलसि. हमनी का कुछउ गलत नइखीं कइले..’
जवाब में भाजपा सांसद योगी आदित्यनाथ कहलन कि पता ना मुलायम सिंह कवना समाजवाद के बात करेलें. खुद पार्टी के अध्यक्ष बाड़ें, दू गो भाई महासचिव बाड़ें, बेटा मुख्यमंत्री बा. त ई कइसन समाजवाद ह? ई त विशुद्ध परिवारवाद ह. समाजवाद के नाम पर धर्मनिरपेक्षता के धज्जी उड़ावल जात बा.
योगी आदित्यनाथ कहलन कि एह मुद्दे पर पूरा देश के गुमराह कइल जात बा. अयोध्या में तीन तरह के यात्रा होले. ओही परंपरा के मुताबिक 10 हजार संत कुंभ मेला में 84 कोसी परिक्रमा करे के तय कइले रहले. ई विशुद्ध धार्मिक यात्रा रहुवे. एहमें दु अढ़ाई सौ संतन के चले के रहुवे. बाकिर जवना तरह धार्मिक स्वतंत्रता के मौलिक अधिकार के हनन यूपी सरकार कइलसि ऊ निंदा जोग बा. देश के 2000 संतन के गिरफ्तार कइलसि. साधू-संतन के अपमान कइल गइल.
योगी आदित्यनाथ पूछलन कि साधु संतन द्वारा मंदिर मांगल कवनो पाप ह का? कहलन कि जहाँ ले अयोध्या में भव्य मंदिर के बात बा त 1994 में कांग्रेस नीत सरकारे सुप्रीम कोर्ट में हलफनामा दिहले रहुवे कि अगर ई साबित हो जाव कि विवादित ढांचा पर पहिले मंदिर रहुवे त हिंदू समाज के भावना धेयान में राखत ओहिजा मंदिर बनवावल जाई. अइसन साबित हो गइल. इलाहाबाद हाईकोर्ट के लखनऊ खंडपीठ के तीनों जज के एकमत कहना रहल कि ऊ राम जन्म भूमि ह. त साधु संतन के मंदिर के मांग कइल कवनो पाप ह का?
योगी आदित्यनाथ इहो कहलन कि आतंकियन का खिलाफ दायर मुकदमा वापिस लिहल जात बा. ई कइसन समाजवाद ह? इनका समाजवादी सरकार मे पिछला एक साल में तीस गो से अधिका दंगा भइल बा.


text:
पूनम जईसे ही रसोइया घर से बाहर निकलली उनकर मोबाइल के घंटी बाज उठल। मोबाइल अन्दर कमरा में रहे। जाके देखली त रिंकी के पापा कालिंग आवत रहे। उनका शादी के छठवा साल पूरा हो गईल रहे अउरी उ रिंकी के साथे पिंकी के भी माई बन गईल रहली पर फ़ोन पर अभियो उनका पति के नंबर रिंकी के पापा के नाम से ही सेव रहे।
“हमरा लगे अभी बात करे के समय नईखे। बस तहके बतावे खातिर फ़ोन कईनी ह कि सब सामान ख़रीदा गईल बा। खाली तहार हरिहर चूड़ी बाकी बा। उहे ख़रीदे जातानी। बाकि बात जब ट्रेन में बयिठेब त होई।” कहिके रिंकी के पापा फ़ोन काट देहले।
हरिहर चूड़ी के नाम सुनके पूनम के चेहरा अजोर हो गईल। सावन में अपना पति के हाथ के खरीदल हरिहर चूड़ी पहिने के बात सोच के उनका ख़ुशी के धरान ना रहे। शादी के बाद पहिला बार सावन में उनकर पति आवत रहले। पिछला पाच साल में उनका कबो छुट्टी ना मिलल अउरी पूनम के मन के इच्छा कि पति के खरीदल हरिहर चूड़ी उ सावन में पहिनस बस इच्छा ही बन के रह गईल रहे। ऐ बेरी उनकर इ मन के बात पूरा होखे वाला रहे।
बचपन से ही उनका हरिहर चूड़ी बहुत पसंद रहे। उनका निमन से याद बा। उ १२ साल के रहली जब पहिला बार उ अपना पड़ोस के उमा बो भाभी के हरिहर चूड़ी लेके अपना हाथ में पहिन लेले रहली अउरी तब भौजी उनसे मजाक में कहली – बबुनी तनी सबुर रख। हरिहर चूड़ी जब बियाह होई तब पहिनिह। उनका भौजी के बात ना समझ में आईल अउरी उ पूछ देहली – काहे?
तब भौजी उनके समझवली “हरिहर चूड़ी सुहागिन लोग के निशानी ह। सावन में इ खूब भायेला।”
उमा बो भाभी उनका पड़ोस में रहली अउरी उमा भैया बाहर नौकरी करस। उमा बो भाभी अपना बुढ सास अउरी दुगो बच्चा लोग के साथे गांवे रहस। पूनम के जब भी टाइम लगे भौजी के लगे चल जास। उमिर में भले बड अंतर रहे पर दुनु जानी एक दूसरा के सबसे गहिर सखी रहे लोग।
हरिहर चूड़ी सावन में भावेला भा ना इ त ना उनके पता चलल पर दू साल बाद उनका इ जरूर मालूम भईल कि चूड़ी सुहाग के निशानी होला जब उमा भैया के दुर्घटना के मौत के बाद भौजी के चूड़ी फोर दिहल गईल।
रही रही के उनका दिमाग में एक ही सवाल आवे के का भौजी फेरु सुहागिन नईखी बन सकत। का फेरु उनकर बियाह नईखे हो सकता अउरी तब उनकर माई उनके समझली। हमनी किहाँ दुसर बियाह ना करे के परम्परा बा। ऐ रिवाज के माने के पड़ेला तबे समाज में इज्जत रहेला।
सवाल त ढेर रहे पूनम के मन में पर उ चुप रह गईली। केहू के पति के मरला के बाद खाली ओकर चूड़ी ही ना फूटेला बल्कि ओकर बहुत कुछ लूटाला। लोग के वर्ताव एकदम बदल जाला। पति के मरते उ सुहागिन सबके शक के पात्र बन जाले अउरी उमा बो भाभी के साथे भी इहे भईल रहे। पूनम के एकर अहसास हरदम होखे काहे कि कवनो भी निमन काम करे के समय लोग उनके ना देखे के चाहे। लोग जतरा पर निकले से पहले उनका से बचे अउरी कवनो शुभ काम उनका हाथ से ना होखे एकर पूरा धियान दियावु। इहाँ तक कि उनकर माई भी ना चाहस कि उ भौजी के लगे जास।
फेरु एक दिन उहो आईल जब पूनम के शादी तय भईल। शादी के दिने उमा बो भौजी बड़ा उत्साह से उनका घरे मदद खातिर आईल रहली पर उनकर बडकी माई अईसन ना देख के मुह बनवली कि उ दुखित होके वापस लौट गईली।
उमा बो भाभी सबसे चोरा के उनका खातिर हरिहर चूड़ी अपना लईका से भेजले रहली अउरी ऐ बात के पता उनका अपना माई अउरी बडकी माई के बात सुनके चलल।
“बताव ना भल बिया उ राड़ी।” उनकर माई उनका बडकी माई से कहत रहली “आपन सुहाग त मुआ देहलस अउरी अब अपना हाथ से हमरा बेटी खातिर सुहाग के निशानी भेजले बिया।”
“तू सही कहतारू दुल्हिन” बडकी माई कहली “अईसन विधवा के हाथ से चूड़ी लेहला के मतलब अपना बेटी पर अपशकुन के छाया डालल बा।”
पूनम के मन में आईल कि उ जाके चूड़ी छीन के कही देस कि इ सब बकवास बा पर उ लाज लिहाज से चुप रहली।
एही सब उधेड़ बन में उ डूबल रहली कि बाहर से जोर से लोग के चिल्लायिला के आवज आवे लागल अउरी ओकरा बाद उनका होश ना रहे।
रिंकी के पापा के दुर्घटना में मौत हो गईल रहे। इहे खबर आईल रहे बाहर।
फेरु पूनम के ओइदीन तनी सा होश भईल जब उनकर सुहाग के चूड़ी फोरायिल। पति के लियायिल हरिहर चूड़ी पहिने के उनकर इच्छा मन में ही रही गईल। सबका मालूम रहे कि अब उ कबो चूड़ी ना पहिन पयिहे।
सब बीत गयीला के बाद उनकर बाबूजी उनकर मन बदले खातिर उनके लियावे आईल रहले जब उनकर बड़का भसुर उनसे कहले “संजय के हमनी के वापस त नईखी जा लिया सकत पर रउवा भरोसा राखी। पूनम के अउरी रिंकी पिंकी के कबो कवनो दिक्कत ना होखे देब जा।”
उनकर बाबूजी सहमती में मूडी हिला दिहले अउरी ओही समय उनकर सासु ओयिजा अयिली।
“समधी जी हम पूनम के बेटी बना के ऐ घर से विदा करेब।” उनकर सासू बाबूजी से कहली।
उनका कुछु ना बुझाईल अउरी उ पूछले “मतलब?”
“हम पूनम के दुसर बियाह करेब?” सासु दृढ़ता से कहली।
“का कहत बानी” उनकर बाबूजी उछल पडले “हमनी के समाज में दुसर बियाह कईसे होई। इ हमनी के परम्परा नईखे। हमनी के नया रीति रिवाज शुरू कईल जाई?”
“समधी जी रीति रिवाज, परम्परा लोग के भलाई खातिर होला, लोग रीतिरिवाज खातिर ना।” उनकर सासु कहली “कवनो भी परम्परा के नदी के पानी के जईसन होखे के चाहि। दुनिया भर के गंदगी ओयिमे मिलला के बाद भी नदी के पानी साफ़ रहेला काहे कि उ सदा बहत रहेले अउरी ओकर प्रवाह सगरो गन्दगी के बाहर क देला जबकि तालाब के पानी एक जगह स्थिर रहेला अउरी एही वजह से उ कुछ दिन बाद सड के बसाये लागेला। पुरान रीति रिवाज परम्परा भी तालाब के पानी जईसन सरी के बसा रहल बा। हमनी के एके बदलला के जरुरत बा अउरी हम इ करेब। हम पूनम के कन्यादान खुद करेब।”
पूनम के बाबूजी के लगे कवनो सवाल जबाब ना रहे। उहो सहमत रहले कि परंपरा के नदी के पानी बनला के जरुरत बा।
एक साल बाद पूनम फेरु से दुल्हिन बनली अउरी ऐ बेरी उनकर सासु उनकर हरिहर चूड़ी देके विदा कईली। उमा बो भाभी एहू बेरी उनके हरिहर चूड़ी भेजले रहली अउरी ऐ बार केहू उनके चूड़ी देबे से ना रोकल काहे कि सब के पता चल गईल रहे कि केहू अशुभ ना होला।


text:
बिहार के सिवान में पाँच दिन चले वाला भोजपुरी नाटकन के उत्सव जीरादेई ब्लॉक के नरेन्द्रपुर (नरीनपुर) गाँव में होखे जा रहल बा. भोजपुरी नाटक खेले वाली मशहूर संस्था रंगश्री एह नाटकन के मंचित करी. पाँच दिन में पाँच गो नाटक खेलल जाई.
(स्रोत : लव सिंह)
About The Author
Related Posts
मनोज भावुक अउर श्वेता तिवारी के बेस्ट टीवी एंकर अवार्ड
April 2, 2012
गणेश चतुर्थी, तीज, आ ईद उल फितर का शुभअवसर पर ….
September 11, 2010
का मनमोहन सिंह दोषियन के सजा दिआ पइहें ?
November 22, 2010
भोजपुरी के सबले बड़हन सोशल साइट के पहिलका बर्षगाँठ
July 4, 2010
15 गो नयका पोस्ट
- पाण्डेय कपिल : जिनिगी के हिसाब
- भोजपुरी फिलिमन प लागल फूहड़पन के दाग धो दी ‘डमरू’
- मानिक मोर हेरइलें
- भारत तेरे टुकड़े होंगे, इंशा अल्ला, इंशा अल्ला ! – बतंगड़ 69
- प्रसुति घर
- 21 फरवरी 2018 के दिल्ली के संसद मार्ग पर होई भोजपुरिया जुटान
- वोट बैंकिंग अमर रहे ! – बतंगड़ 68
- डॉ. कमल किशोर सिंह के दू गो कविता
- सहलऽ काहें ? मरउव्वत में – बतंगड़ 67
- ना खुदा ही मिला ना बिसाले सनम – बतंगड़ 66
- राजनीति में नीचतई आ कि नीचतई में राजनीति – बतंगड़ 65
- तोहरा ले बढ़िया हिन्दू हम – बतंगड़ 64
- देशद्रोही के ताजपोशी – बतंगड़ 63
- अदालत, आयोग आ बोर्डो ले बड़ हो गइल मीडिया के मूड – बतंगड़ 62
- दिल्ली के संसद मार्ग पर होई भोजपुरिया जुटान
रउरो कुछ कहीं…
सबले अधिका देखल पढ़ल गइल
- नगीना फिलिम रिंकू घोष के एक्शन से भरल रही
- सेक्सी सेक्सी कहाए लगली रिंकू
- चलीं चलल जाव भोजपुरी सीखे
- होली हमरा ना भावे
- हॉट अदाकारा रिंकू घोष के ‘रखवाला’
- अलम्म
- सुमना के बाबा
- Nirahua brothers as Aaj Ke karan Arjun
- भोजपुरी सेवी अजीत दुबे मैथिली-भोजपुरी अकादमी के उपाध्यक्ष बनलें
- त्वदीयं वस्तु गोविन्दम् तुभ्यमेव समर्पयामि


text:
कर्नाटक में संवैधानिक संकट गहराइल
January 23, 2011
कांग्रेस के केन्द्र सरकार राज्यपालन के हमेशा आपन कठपुतली बना के रखलसि आ जब तब ओहिजा के गैर कांग्रेसी सरकारन के अपदस्थ भा अस्थिर करत आइल बिया. एही क्रम में अबकी कर्नाटक में हो रहल बा जहवाँ राज्यपाल एगो पार्टी के नुमाइन्दा का तरह काम कर रहल बाड़न, मुख्यमंत्रियो के उहे हाल बा, अब राज्यपाल आ मुख्यमंत्री में ठन गइल बा. आ केन्द्रीय गृह मंत्री पीचिदम्बरम राज्यपाल हंसराज भारद्वाज के समर्थन करत राज्यपाल का खिलाफ कर्नाटक बन्द के आलोचना कइले बाड़न. मुख्यमंत्री का खिलाफ जमीन आवंटन के मामिला में मुकदमा दर्ज भइल त मुख्यमंत्री इस्तीफा देबे से इन्कार कर दिहले बाड़न. दोसरा तरफ चार गो पूर्व मुख्यमंत्रियन का खिलाफ मामिला कोर्ट में दर्ज करावे के कोशिश हो रहल बा. एह में एस एम कृष्णा, बाप बेटा एच डी देवगौडा अउर एच डी कुमारस्वामी का साथे एन धरम सिंह के नाम शामिल बा.
अब दिल्ली के संसद के लड़ाई परोक्ष रुप से बेंगलुरु में लड़ल जा रहल बा. एहसे अबकियो संसद सत्र चले के संभावना पर संकट बुझात बा.


text:
“का रे भगेलुआ, बाज़ारे चलबे” दीना पण्डित कहले,
सांझ के 4 बजे के बात ह, हाथ मे झोरा लेहले, दीना पाणे, बाजार करे निकलले त, सोन्च्ले की ,भगेलू (चमार) के भी बोला लीं | दुनु जाना पड़ोसी रहे लो |
” हऽ, बाबा, रुकीं, चलत बानी” मड़ई मे से आवाज आईल,
भगेलुआ, हाथ मे कुर्ता लेहले, अऊर झोरा ले के निकलल,
ई बात, सीवान के आलापूर गाँव के ह, दीना पाण्डेय, एगो बहुत ही दलिदर (गरीब) बाभन रहले, भीख मांग के अऊर, कथा-पूजा कराके, अपना परिवार के रोजी-रोटी चलवात रहले, घर मे पंडिताइन के अलावा एगो बेटी रहे, बड़ा परेसानी मे दिन कटत रहे|
उनकर पड़ोसी भगेलू राम (हरिजन), के घर मे मेहरारू झुनिया के अलावा एगो बेटा, अऊर एगो बेटी रहे, हालत पूछी मत, पाणेजी से तनी ज्यादा ही खराब, फिर भी आपसी मेलजोल पूरा रहे|
पण्डित जी कथा मे से जवन भी ले के आवस, दुनु घर के लईका-बड मिल-बाट के खाव लोग, जब भी भगेलुआ के धोती फाट जाव, पुछेके के ना रहे, पाणेजी के ईहा से काम चल जाव| पंडिताइन खातिर भी लवना -लकड़ी, अऊर कवनो भी सेवा होखे त, कहे के ना रहे, झुनिया सब सम्हार लेव|
अब ,आयी, बाज़ारे चलल जाव, दीना पाणे, अऊर भगेलू राम चल दिहल लोग |
बाजार थोड़ा दूर (1 कोस) रहे, आपन दुख-सुख बतियावत, दुनु जाना पहुंच गईल लो, कुल तरकारी, जीरा-धनिया, निमक सब लिया गईल| अब आवे के बेरा हो गईल,
” ए बाबा, रुक जा, तनी हम मूड बनाके आवत बानी” ई कह के भगेलुआ, भठ्ठी मे घुस गईल,
काफी देर ले, ना निकलल त, दीना पाणे भी ,सोचले की का बात बा, तनी देखी, अऊर भठ्ठी के अंदर घुस गईले, त देखतारे की, चार गो अऊर आदमी के साथे, भगेलुआ, पाऊच पी रहल बा, अऊर बेसुध हो गईल बा|
“भगेलुआ, चल रे, ते ससुरा मनबे ना, सब पी के खतम क देबे, चल अब” दीना पाणे कहले ,
” तू जा, बाबा, हम आ जाइब” भगेलुआ कहलस,
“चलबे की ना, की कुछ खोजत बाड़े, तोर बाकी बा, तवन सब पूरा क देब, ससुरा ” दीना पाणे कहले,
” ई, कौन ह, रे…., भगेलुआ, मार त, सारे के, बड़का गेयान, देबे आईल बा, एकर नोकर हई सन का? ” भगेलुआ के साथ मे जवन, पियत रहे तवन बोललस|
” रे, कम बोल रे, तोहनि के नासा मे बाड सन, कुछ बुझात, नईखे, अबे उठाइब, पैना सब नासा टूर देब “, दीना पाणे, कहले,
तबतक, पियत रहे, तावना मे से एगो उठ के, उनका उपर हाथ चला देहलस | नीचे गिर गईले पाणे, अऊर करोध मे उठ के , लगे ही रखल रहे कोइन से ओकरा के मारे खातिर, भजले तले भगेलुआ के लाग गईल अऊर ओकर कपार फाट गईल|
पाणेजी के त, उ दासा हो गईल ,जाइसे गो-हत्या क देहले बाड़े, लोग जुट गईल, भगेलुआ के उठा के अस्पताल ले गईल, पुलिस भी आ गईल , अऊर गाँव के मुखिया के चमचा भी | पीछे-पीछे पाणे भी गईले, अस्पताल, लेकिन तबतक सब उलटा हो ,चुकल रहे, पुलिस बयान लिख लेहले रहे, अऊर सार्वजनिक जगह पर गाली-गलौज कइल, अऊर मारपीट कइल खातिर पाणेजी पर हरिजन एक्ट लाग गईल |
पुलिस पाणेजी के पकड के थाना ले के चल गईल | ई बात, पूरा गाँव मे माटी के तेल खानी पसर गईल, भगेलुआ, पट्टी कराके, घर खातिर चल देहलस, लेकिन खाली पाणेजी के बारे मे सोचत रहे | हम त ,केस भी ना कइनी ह, बाबा, के सिपाही काहे ले गईले सन, झुनिया का, कही, पंडिताइन के का जवाब देब | गोड़ भारी लागे लागल, आगे बढ़े के मन ना करे , भगेलुआ के, लेकिन ,समय रुके ना देला, चलही के पड़ी, मन मे कई गो बिचार ले के , भगेलुआ चल देहलस घर के ओर |
ई खबर , जब पंडिताइन ,सुनलि,त उनका उपर त ,आसमान ही टूट गईल, करोध, अऊर लोर आख मे लेहले, भगेलुआ के घर के तरफ चल देहली | बात झुनिया के मालूम भइल, उ त भगेलुआ के फिकिर मे रहे, आ बाबा के भी , अऊर पंडिताइन के रूप मे आवेवाला तूफ़ान के भी | उहे भइल , तूफ़ान आ गईल|
“का रे झुनिया, कहा बा नातियाँ भगेलुआ, हमरा पंडी जी के सिपाही से पकड़ववाले बा, कहा बा मुअना, ओकरा के चूल्ही मे झोक दी ” पंडिताइन कहलि,
” का, गरियावत बाडू ए मतवा, हमरो उनकर त, कपार फूटल बा, का जाने कवना जनम के बैर साधले ह पंडि जी, अब ढेर मत गरियाव, गारी हमारो आवेला ” झुनिया कहलस,
अभी पंडिताइन ,कुछ जवाब देबे के सोचत रहली ,तले भगेलुआ घरे पहुंच गईल, झुनिया अऊर ओकर बेटी दऊर के लगे पहुंच गइली सन, पाजा मे पकड के झुनिया कहलस,
” केतना, हतयार बाड़े, बाबा, ताहार कपार फोर. देहले, बड़ी खून गिरल होइ, चल खटिया पर , हम पानी गरम करतानि सेंक दी ”
पंडिताइन चुपचाप देखे लगली, मन मे मोह आ गईल भगेलुआ खातिर, कुछ देर खातिर पाणेजी के भुला गइली,
” छोड़, रे झुनिया, हमरा ढेर चोट नईखे लागल, लेकिन बहुत भारी गलती हो , गईल रे, हम कुछ समझ ना पवनी ह, तले, मुखियावा के चमचवा , सिपाही के बोला के केस करवा देहले ह सन, हमरा से जबरजस्ती बयान भी दिलवा देहलेहसन, का जाने बाबा, के का होत होइ, उ त दोसरा पर लाठी चलऊअन, गलती से हमरा लाग गऊवे, बड़ा बड़हन पाप हो गईल रे झुनिया, अब हम का, करी, ” कह के भगेलुआ रोवे लागल |
तबतक आस-पड़ोस के अऊर लोग भी जमा हो गईल, पंडिताइन भी रोवे लगली, झुनिया भी | भीड़ मे से एगो आवाज आईल ,रामचनर काका के,
” आछा, अब त जवन होखे के रहल ह तवन हो गईल, चुप हो जा लोगिन, बिहान सबेरहीं, हमनी का सब केहू थाना मे जाइब, भगेलुआ, केस वापस लि, पण्डित छूट जईहे, ह पंडिताइन धीरज राख, रात भर के त बात बा, सब ठीक हो जाई”
एतना सुन के, बिना कुछ बोलले, रोअत पंडिताइन अपना घर के तरफ चल दिहली, सब लोग भी चल दिहल, अपना -अपना घरे, काहे की 12 बज गईल रहे रात के, सूते के टाइम हो गईल रहे, सभे जा के सूत भी गईल, बस चार गो परानी के आंख मे नींद ना रहे, चटाई पर लेटल भगेलुआ के साथे झुनिया, थाना मे पाणेजी, अऊर अपना घरे पंडिताइन|
लेखक: सुधीर पाण्डेय
ध्यान दीं: इ आलेख (हरिजन एक्ट) सुधीर पाण्डेय जी के फेसबुक से लिहल गइल बा।


text:
करबू तू याद कभी
करबू तू याद कभी कहत राठौर रहे,
बूझबू तू प्रीत हमार, हमरा गुजरला पर.
तबहूँ बहईह मत अँखियन से लोर कभी,
पानी ना छिड़काला आगी में जरला पर.
More Bhojpuri SMS
पेन्सिल पाँच बाति सिखावेले :-
जवन कुछ करबऽ ओकर निशान रहि जाई
तू आपन गलती हमेशा सुधार सकेलऽ.
असल चीज ऊ बा जवन तहरा भीतर बा.
जिन्दगी अक्सरहाँ दुखदायी तरीका से तहरा के चोख करी.
आ सबसे बड़ बाति ई कि
अपना के उपरवाला के इशारा पर छोड़ दऽ जेकरा हाथ तहरा के सम्हरले बा.
आपन खयाल रखीहऽ ! ना.
जीते वाला आपन खयाल ना राखे,
ऊ जिम्मेदारी उठावेला, जोखिम उठावेला,
आ हालात पर काबू राखेला !
समय से पहिले आ भाग्य से अधिका,
ना तऽ मिलल बा, ना मिली.
बाकिर तहरा का मालूम कि तहरा भाग्य में कतना बा आ तहार समय कब आई ?
एहिसे तू बस हरदम लागल रहऽ !


text:
सिनेमा भोजपुरी के जुबली स्टार दिनेश लाल यादव “निरहुआ’’ अब नेतागिरी करीहें. यू. पी. समेत देश के पाँच गो राज्यन में चुनावी सरगर्मी खतम होखला का बाद अब निरहुआ चुनावी शंखनाद करीहन. सोचत होखब कि चुनाव त बीत गइल अब कवना बाति के शंखनाद. त जान लीं कि निरहुआ के चुनावी शंखनाद जनता का मैदान में ना, बलुक सिनेमा के परदा पर होखे जा रहल बा.
अपना आवेवाली फिलिम “गंगा देवी’’ में निरहुआ के नेतागिरी करत देखीहें दर्शक. निरहुआ समाज के भठियरपन आ मौजूदा राजनीतिक हालात के पर्दाफाश करीहें एह फिलिम में. आ उनुकर नायिका बाड़ी पाखी हेगड़े. एह फिल्म में अमिताभ बच्चन, जया बच्चन, गुलशन ग्रोवर जइसन दिग्गज कलाकारो नजर अइहें.
बकौल निरहुआ उनुकर दिलचस्पी शुरूवे से राजनीति में रहल बा आ देश सेवा खातिर मौका मिले त ऊ असलियो जिनिगी में नेतागिरी कर सकेले.
निर्माता दीपक सांवत के एह फिल्म के निर्देशक अभिषेक चंडडा हउवन.
(प्रशांत निशांत के रपट से.)


text:
काशी के चर्चित विश्वविद्यालय महात्मा गांधी काशी विद्यापीठ में बी म्यूज पाठ्यक्रम के संगीत के स्नातक कोर्स में भोजपुरी लोक संगीतो के शामिल कइल गइल बा. एह खुश करे वाला बदलाव पर भोजपुरी मेगा स्टार आ चर्चित गायक मनोज तिवारी एह एतिहासिक निर्णय के स्वागत कइले बाड़न.
बी म्यूज करे वाला हर विद्यार्थी के भोजपुरी लोक संगीत के एगो पेपर देबे होखी. अबही ले भोजपुरी संगीत में औपचारिक शिक्षा ले के केहू ना निकलत रहे से मनोज तिवारी के खुशी बा कि अब एह कमी के पूरा कर लिहल जाई. मनोज तिवारी बतवले कि जब काशी विद्यापीठ के कुलपति डा. पृथ्वीस नाग एह नया पाठ्यक्रम के कोर्स में शामिल करे के एलान कइलन त मनोज के मन के मुराद पूरा हो गइल. एह फैसला में भाजपा विधायक रविन्द्र जायसवाल बहुते मदद कइलन मनोज तिवारी के मनसा पुरावेमें. रविन्द्र जायसवाल मनोज तिवारी के कुलपति से भैंट करववले आ एह फैसला के नींव पड़ल.
(शशिकांत सिंह, रंजन सिन्हा)


text:
का जमाना आ गयो भाया , जेने देखा ओनही ठेकेदारी आ ठेकेदारन बयार बह रहल बा । उहो लूआर अस , ओहमे फँसते केहुवो झोकराइए जाई । कबों पुरूबी लूआर त कबों पछिमी । ओही मे कबों कबों उतरहिया आ दखिनहियों झुरके लगतिया । बाचल मुसकिल बा । एक त अबही दिल्ली के खराब हावा आफत मचवाले रहल हे , ओही मे जाड़े मे लुआर बहे लागल । बुझाता प्रकृतियो बउराय गइल बा , कबों कुछों त कबों कुछों । अजब हाल बा भाई । प्रवक्ता त बरसाती बेंग लेखा उपराजल बाड़न स आ कुछो बड़बड़ात बाड़न स । जेतने नेता ओतने परेता । लपेटी सभे , गलत होखे भा सही , नीमन होखे भा बाउर , करिया होखे भा उज्जर । केतना जानी के सोर खोदा जाई , जवन जवन पता ना होखी ओहू के पाता चलिये जाई । लाइन लागल बा , पाँक पत्थर फेंके ला , फेर बूझी छींटा केकरा पर जाई ।
एक्के गाँव मे हेतना परधान ? सभले बेसी ऊ हंकड़त बा जवना के गाँव मे घर न सिवान मे खेती ? बाह रे पंचइती । अपना से किछो सकही के नइखे , आ दोसरा पर अंगूरी ? अरे भाई खुदही कुछ नीमन करा , आ नीमन करे वालन के आगे बढ़ावा । खरबका अपनही तोपा जाई । बाकि एह काम के करे बदे जिगरा चाही , उ कहवाँ से आई ? जहवाँ बाउर लोगिन के राबिनहुड के छबि गढल जात होखे , उहवाँ नीमन के केहू पूछी ? एगो कारड चल देही, फेर देखी भेड़िया धसान लोग ठाढ़ हो जाई रउवा ला । फेर कमरी ओढ़ के घीव पीयत रहीं , केहू पूछबो न करी । इहे इहवाँ चलल आवत बा , आ आगहू चलते रही ।
आज त इहे बुझात बा कि एगो भीड़े कबर खोदे मे लाग गइल बा । अरे महाराज , जवन कबर मे बा रहे दीं , नीमन करे ला लोग जुटाईं , नीमन करीं । केहुवों के गड़ल खोदाई त नीमन आ बाउर दूनों उपराई । मति फइलाईं बिछलहर ना त ढेर लोग बीछिला जइहें , का पाता रउवों शिकार बनि जाईं । अब त इहो बुझाये लागल कि आज समाज के बाल्मीकि के जरूरत नइखे , उनके ला इहवाँ जगहों नइखे । सुनले रही कि “जब जागे तबे ले सबेरा” , अब त लोग जगलो के सुतावे मे लागल बा । सुधारे चलल बानी ,त जे सुधरल बा ओकरा के जगह देही । तबे नु राउर मेहनत सार्थक होई । बाकि इहाँ “खेलब न खेले देब, खेलवो बिगारब” । ई त रगरा कहाई नु , नीमन त न कहाई । इहवाँ हमरा के सदानंद शाही जी के कविता मन पर गइल , सुनी सभे –
कबूतर भी उनका
संदेश भी उनका
बांचेंगे वही
सुनायेंगे वही
बतायेंगे वही
समझायेंगे वही
बुझायेंगे वही
उडायेंगे वही
सजायेंगे वही
नचायेंगे वही ।
“कउवा कान ले के भागल” सुनते कउवा के पाछा हेतना लोग लाग गइल । काम धंधा छोड़ के सभे धउरे मे लागल बा । कबले धउरी ? अरे भाई आपन कान त देख ला ? अइसनों सवख के नीमन त ना कहाई , बाकि राउर मरजी ।
- जयशंकर प्रसाद द्विवेदी


text:
जावेद अख्तर के हुक्का पानी बन्द करे के फैसला
December 25, 2010
बालीवुड निर्मात संघ तय कइले बा कि शायर गीतकार आ पटकथा लेखक जावेद अख्तर से कवनो तरह के संबंध ना राखल जाई. निर्माता लोग के जावेद से शिकायत बा कि ऊ संसद से कानून पास करावे में लागल बाड़न जवना का बाद गीत संगीत के मूल अधिकार निर्माता का लगे से हट के गायक, संगीतकार, आ गीतकार के दे दिहल जाव. निर्माता लोग के कहना बा कि तब ई लो मेहनताना ले के काम करल बन्द करे आ फिल्म निर्माण में हिस्सेदार बन के काम करे. फायदा होखे त फायदा, आ घाटा होखे त घाटा उठावे लोग. अबही सगरी जोखीम निर्माता का कपारे बा. फिल्म डूबल त निर्मातो डूब जाला.


text:
Home Tags जयशंकर प्रसाद द्विवेदी
Tag: जयशंकर प्रसाद द्विवेदी
जयशंकर प्रसाद द्विवेदी जी के लिखल भोजपुरी गीत कवन नजीर देहलु...
हहरे मोरे हियरा के पीर करेजवा चीर देहलु गोरिया । काँपे लागल सभके जमीर कवन नजीर देहलु गोरिया । गउवाँ के घरवा न लगे मनसायन ढ़ोल मजीरा भूलल, भूलल...
जयशंकर प्रसाद द्विवेदी जी के लिखल भोजपुरी गीत देवता
नाहीं उठेला जिनिगिया के भार देवता । जोरिहा हमसे पिरितिया के तार देवता ॥ नइहर छूटल, छूटल सासु के दुवारिया कतहूँ न इंजोर लउके सगरों अन्हरिया बाझल जिनगी...
अब कइसे बबुआ नमाज पढ़े जइहें
अइसन भइल चीर-फार मिटी गइल आर - पार अब कइसे बबुआ नमाज पढ़े जइहें || टभकेले रोज रोज मन के दरदिया बाबा के नावें से लागे सरदिया सपनों में...
पतोह का निबाही
का ए बूढा काहें चिचियात बाडू हाली काहे ना ओरात बाडू तोहार सेवा कईल पहाड़ भईल कवनो काम काज करहीं के नइखे भर दिन नाट फार के गोहरावा केहू ना सुनी /तोहर...
छनही तोला, छनही माशा
कइसन कइसन चलल तमाशा छनही तोला, छनही माशा || अगराइल लीहले उ तिरंगा दिल करिया बारे मन न चंगा...


text:
राष्ट्रपति रामनाथ कोविंद एक दिन का दौरा प बियफे का दिने बिहार आएब. राष्ट्रपति एहिजा राजगीर में नालंदा विश्वविद्यालय, सीएसआरएस, इंडिया फाउंडेशन अउर विदेश मंत्रालय का ओर से आयोजित तीन दिन के धर्म-धम्म सम्मेलन के उद्घाटन करब. एह सम्मेलन में राज्यपाल सत्यपाल मलिक, मुख्यमंत्री नीतीश कुमार आ श्रीलंका के विदेश मंत्री तिलक मरापाना समेत अनेके
27 बरीस पहिले का बिहार में – जब झारखण्ड अलगा ना भइल रहुवे – भइल चारा घोटावा में चारा चोर का नामम से मशहूर हो गइल लालू प्रसाद के आजु साढ़े तीन बरीस के जेल आ पाँच लाख रुपिया के सजा सुना दीहल गइल सीबीआई का विशेष अदालत में. लालू का साथही एह घोटाला के
मध्यप्रदेश का इंदौर शहर के कनाड़िया इलाका के बिचौली मर्दाना बाईपास पर शुक का दिने एगो नामी प्राईवेट स्कूल के बस के जोरदार टक्कर सामने से आवत एगो च्रक से हो गइल. एह हादसा में पाँच गो विद्यार्थियन आ ड्राइवर के मौत हो गइल आ दर्जनो घवाहिल हो गइलें. प्रधानमंत्री नरेन्द्र मोदी शुक का दिने
देश में चुनाव लड़े वाला गोल के चंदा देबे वाला लोग, फर्भ, संस्था भा कंपनी अब स्टेट बैंक के निर्धारित शाखा से एक हजार से ले के एक करोड़ रुपिया तक के बॉण्ड खरीद के ओह गोल के दे सकीहें. चंदा पावे वाला आ देबे वाला अपना अपना खाता में एकर जिक्र करीहें बाकिर ई
बँवारा राजनीतिक गोलन के छात्र ईकाईयन का तरफ से आजु बियफे के बिहार बन्द करे के गोहोर लगावल गइल रहुवे. बाकिर एह गोहार के कवनो खास असर देखे के ना मिलल. आरा टीसन प कुछ लुहेड़ा लईका संघमित्रा एक्सप्रेस के कुछ देर ले रोक रखले. राजद मुखिया पुलिस के सलाह दिहले रहलन कि विरोध करेवालन
पडरौना आइल श्रीरामजन्म भूमि न्यास के अध्यक्ष महंत नृत्यगोपाल दास जी आजु कहनी कि विधानसभा चुनाव का बाद राम मंदिर बनवावे खाति धर्माचार्य लोग प्रधानमंत्री नरेन्द्र मोदी से बतियावे दिल्ली जाई. बिहार विधानपरिषद के चार सीट प 9 मार्च का दिने होखे जात चुनाव ला परचा दाखिल करे के आजु आखिरी दिन रहुवे. मंगल का
नीतीश कुमार के शराबबन्दी करावे के नशा में सगरी सरकारो डूबल जात बिया. बिहार के उत्पाद अधिनियम में संशोधल क के अब सगरी अधिकारियन के उत्पाद अधिकारी वाला अधिकार दे दीहल गइल बा. अब से सगरी अधिकारी शराबबन्दी करावे का काम में लाग जइहें. दीवाली का मौका पर हाथे आइल एह गिफ्ट के पूरा इमानदारी


text:
भौतिक ब्रह्मांड बिज्ञान
भौतिक ब्रह्मांड बिज्ञान या फिजिकल कॉस्मोलॉजी (अंगरेजी: Physical cosmology), ब्रह्मांड में मौजूद बड़ा पैमाना के पिण्ड, संरचना आ गतिक चीज सभ के अध्ययन करे वाला बिसय बा आ ई ब्रह्मांड के बारे में आधारभूत सवाल सभ के उत्तर खोजे के कोसिस करे ला जइसे की ब्रह्मांड के उत्पत्ती, संरचना, क्रम-बिकास आ अंतिम भबिस्य का होखी।[1] मनुष्यता के इतिहास के ज्यादातर समय में ई बिज्ञान दर्शन के शाखा मेटाफिजिक्स, आ धरम के हिस्सा रहल हउवे। कॉस्मोलॉजी के बिज्ञान के रूप में अध्ययन कोपरनिकस के सिद्धांत के बाद शुरू भइल जेकरा बाद ई माने जाये लागल कि ब्रह्मांड के सगरी पिंड एकही किसिम के नियम के अनुपालन करे लें। एकरे बिकास में न्यूटन के सिद्धांत के योगदान भी रहल, जवन ई नियम सब के समझ बढ़ावे शुरू कइलस।
एकर बर्तमान स्वरूप, 1915 में आइंस्टीन के जनरल थियोरी ऑफ रिलेटिविटी के साथ सुरू होला। बिसय के बिकास के रूप में बड़हन घटना हबल के द्वारा एह खोज से भइल की हमनी के गैलेक्सी, आकाशगंगा के बाहर भी बहुत सारी बड़े बड़े गैलेक्सी बहुतायत में बा। एकरे बाद वेस्तो स्लिफर नियर लोग ई बतावल की ब्रह्मांड में बिस्तार हो रहल बाटे।
एह सभ खोज के बाद जॉर्ज लैमेतियर के द्वारा बिग बैंग के थियरी अस्थापित भइल। बिग बैंग आज सभसे ढेर प्रचलित मॉडल बाटे हालाँकि कुछ अन्य रिसर्चर लोग दूसर बैकल्पिक मॉडल साबित करे में जुटल बा लोग[2]; बाकी ज्यादातर बैग्यानिक लोग ई स्वीकार करे ला की बिग बैंग के थियरी ब्रह्मांड के नीक ब्याख्या करे में सक्षम बाटे।
कॉस्मोलौजी के सहायता में अन्य कई बिसय आ शाखा के योगदान बाटे - जिनहन में पार्टिकल फिजिक्स, एस्ट्रोफिजिक्स, जनरल रिलेटिविटी, क्वांटम मैकेनिक्स आ प्लाज्मा फिजिक्स के नाँव गिनाव्ल जा सकत बाटे।
संदर्भ[संपादन]
- ↑ For an overview, see George FR Ellis (2006); "Issues in the Philosophy of Cosmology"; भाषा: Jeremy Butterfield & John Earman; Philosophy of Physics (Handbook of the Philosophy of Science) 3 volume set; North Holland; pp. 1183ff; ISBN 0-444-51560-7; arXiv:astro-ph/0602280.
- ↑ An Open Letter to the Scientific Community as published in New Scientist, मई 22, 2004


text:
काल्हु बिहार में तीसरा दौर के चुनाव
October 27, 2010
3rd phase of voting tomorrow
Voters in Saran, Siwan, Gopalganj, East Champaran, and West Champaran are going to vote tomorrow in the third phase of voting. All preparations have been made for a peaceful and impartial polling. All the political parties and combinations are taking this phase seriously. Sonia, Rahul, Lalkrishna, Nitish, Lalu, Ramvilas, and other leaders campaigned for their candidates extensively during this phase. Campaigning has been completed by yesterday evening.
वैशाली, सारण, सिवान, गोपालगंज, पूर्वी चंपारण, आ पश्चिमी चम्पारण में विधानसभा चुनाव के तिसरका दौर के वोट डालल जाई. निर्वाचन आयोग आ प्रशासन सगरी तइयारी पूरा कर लिहले बा. राजनीतिको दल आपन आपन तइयारी पूरा करिये लिहले होखीहें.
पटना आ हाजीपुर के बीच के गाँधी सेतु आज अधरतिया से बन्द कर दिहल जाई. नेपाल से सटल सीमो पर पूरा चौकसी राखल जा रहल बा. एह दौर के चुनाव प्रचार के काम काल्हु साँझ से बन्द हो गइल बा. एह दौर के सगरी पार्टी खास मान रहल बाड़ी सँ. कांग्रेस का तरफ से सोनिया गाँधी, राहुल गाँधी, सलमान खुर्शीद वगैरह प्रचार सभा कइलें त भाजपा जदयू का तरफ से लालकृष्ण आडवाणी, सुषमा स्वराज, राजनाथ सिंह, नीतीश कुमार, शत्रुघ्न सिन्हा वगैरह नेता एह काम में लागल रहलें. राजद लोजपा खातिर लालू, पासवान कमान सम्हरले बाड़न.
काल्हु होखे वाला चुनाव में जवन उम्मीदवार खास बाड़े ओहमें से राबड़ी देवी, वृषण पटेल, रेणु देवी, आ विजय शंकर दूबे के नाम खास बा.
ओने छठवाँ चरण के अधिसूचना जारी कर दिहल गइल बा जहवाँ २० नवम्बर के मतदान करावल जाई.


text:
प्रयागराज में होखत माघ मेला में विहिप का संत समागम में चहुँपल यूपी के मुख्यमंत्री योगी आदित्यनाथ कहनी कि मुख्यमंत्री बन गइला का बावजूद उनुका में कवनो बदलाव नइखे आइल, बस कुछ जिम्मेदारी अउर बढ़ गइल बा. संतन से योगी के आग्रह रहे कि सरकार से कुछ कहला मंगला के जरुरत नइखे काहे कि अब
मशहूर हिन्दी साहित्यकार प्रो0 दूधनाथ सिंह के निधन 82 बरीस का उमिर में बियफे का देर रात इलाहाबाद के एगो अस्पताल में हो गइल. प्रो0 दूधनाथ सिंह पिछला दू बरीस से प्रोस्टेट कैंसर से पीड़ित रहलीं. बलिया के सोबंथा गांव में 17 अक्टूबर 1936 के जनमल प्रो0 दूधनाथ पिंह के बलिया के पढ़ाई का बाद
वाराणसी में बियफे का दिने देश के प्रधानमंत्री रहल लाल बहादुर शास्त्री के पुण्यतिथि पर अनेके कार्यक्रम आयोजित कइल गइल. एगो समारोह उनुका पैतृक निवास रामनगर में आयोजित भइल. राज्यपाल राम नाईक आ मुख्यमंत्री योगी आदित्यनाथ लखनऊ के लाल बहादुर शास्त्री भवन में आयोजित समारोह में शामिल भइनी आ आपन पुष्पांजलि अर्पित कइनी. योगी जी
मध्यप्रदेश का इंदौर शहर के कनाड़िया इलाका के बिचौली मर्दाना बाईपास पर शुक का दिने एगो नामी प्राईवेट स्कूल के बस के जोरदार टक्कर सामने से आवत एगो च्रक से हो गइल. एह हादसा में पाँच गो विद्यार्थियन आ ड्राइवर के मौत हो गइल आ दर्जनो घवाहिल हो गइलें. प्रधानमंत्री नरेन्द्र मोदी शुक का दिने
यूपी के मुख्यमंत्री योगी आदित्यनाथ बियफे का दिने आजमगढ़ जिले के सठियांव ब्लॉक का किसान सहकारी मिल के मैदान में आसवनी आ एथेनॉल प्लांट समेत पांच सौ बावन करोड़ रुपिया के अनेके परियोजनन के शिलान्यास भा लोकार्पण करत कहनी कि उहाँ के सरकार राज्य के बाईस करोड़ लोगन के सुरक्षा के जिम्मेदारी आ नवहियन अउर
अमरीका के राष्ट्रपति डॉनल्ड ट्रंप पाकिस्तान का खिलाफ कड़ा रूख अपनावत ओकरा के झूठा आ फरेबी बतवले बाड़ें. नया साल का पहिलके दिने पाकिस्तान के अउरी सहायता करे से मना क दिहलें. एकरा बाद पाकिस्तान के विदेश मंत्री ख्वाजा आसिफ आ प्रधानमंत्री शाहिद खाक़ान अब्बासी बइठका कइलें आ कहलें कि अमेरिका के जल्दिए जबाब मिल
मेघालय में अगिला साल विधानसभा के भोट होखे वाला बा आ एकरा से कुछ महीना पहिलहीं कांग्रेस के पाँच गो विधायकल समेत आठ गो विधायक भाजपा के अगुअई वाला राजग शामिल हो गइलें. एह गोलबदलू जमात में उप मुख्यमंत्री रावेल लिंगदोहो शामिल बाड़न. हालांकि एह पाला बदल का बादो अबहीं मेघालय सरकार का लगे बहुमत


text:
आजु बतकुच्चन लिखे बइठल बानी त खबर में बाँट-बखरा के चरचा गरम बा आ हम सोचत बानी कि बाँट-बखरा कि बाट-बखरा. बखरा के चरचा का पहिले बाट आ बाँट के चरचा क लिहल जरूरी लागत बा. बखरा कई तरह से हो सकेला आ बाँट के आ बाट से तउल के ओही में से दू गो बा. बोटी काट के बोटी-बखरा त कपड़ा फाड़ के फाड़-बखरा.
बाकिर होखे के त ई चाहीं कि बखरा का बावजूद जवना चीझु के बखरा कइल जात होखे उ बात भा चीझु सही सलामत रहि जाव. हर खेत जायदाद में बखरा लागत गइल आ जमीन के टुकड़ा प टुकड़ा होखत गइल. घर में दीवाल खिंचात गइली सँ आजु देखब त कई गो चरतल्ला पँचतल्ला मकान मिल जाई जवना के रूख बमुश्किल चार से पाँच फीट का बीच होखी. बाकिर केहू समझदारी देखावे के तइयार ना होला कि घर के घर लायक रहे दिहल जाव, खेत के जोते लायक आ पार्टी के जीते लायक.
बखरा हिस्सा के कहल जाला आ बखरी छोट झोपड़ी-पलानी के. एही तरह एगो बखार होला बधार से मिलत जुलत. बधार पर जानवर बन्हाले सँ आ बखार प अनाज भा खेती के उपज. अब बखोरल के संबंध केकरा से कहल जाव? बखोरल ना त बखार से, ना बखरा से, ना बखरी से, कवनो से जुड़ल ना रहल. ई त केहू के नोचल के कहल जाला. हालांकि सोचीं त बखोरल के संबंध बखार आ बखरा दुनू से निकालल जा सकेला. बखार में धइल उपज के हबर-हबर हपटल बखोरले जस होला. अपना ओर अधिका से अधिका बटोर लेबे का फेर में. आजु राजनीतिक गोलो एही बखोरे में लागल बाड़े. उनका एह कर कवनो भान नइखे कि उनुका बखरा में कतना आवे के चाहीं उ त बस बखोर लिहल चाहत बाड़न अधिका से अधिका. एह में बखारे बिला-बरबाद हो जाव एकर चिन्ता दुनू तरफ में से कवनो तरफ नइखे.
बखरा पर कइगो कहाउतो बाड़ी सँ. जइसे कि पोखरा में मछरी नव नव कुटी बखरा. भा, अनकर धन पाईं त सौ मन तउलाईं. जानत भा सभे के दीवार में से ईंटा खसकला भर के देर होला. एक ईंट खसकल कि दीवार जल्दिए भहराए का कगार पर आ जाला. पहिले के संयुक्त परिवार एही तरह खप-बिला गइली सँ. आजु परिवार टूटत-टूटत मरदे-मेहरारू ले सिमट के रहि गइल बा आ ओहिजो चैन नइखे. रोजे किचकिच लागल रहेला आ केहू छोड़ावहू वाला ना रहि जाव. परिवार रहत रहे त दुखम-सुखम एक दोसरा से निबाह लिहल जात रहे. अब के केकरा से निबाही. सभका अपने चिन्ता बा कि हमरा एतना चाहीं आ हम ले के रहब. परिणाम चाहे जवन होखो. घर-परिवार-समाज-देश-राजनीतिक गोल सगरो इहे मारामारी लागल बा. हमरा ईहाँ अइबऽ त का का ले अइबऽ तोहरा ईहाँ आएब त का का खियइबऽ? आ एगो अउर लठमार कहाउतो याद आवत बा कि पूछ कि गठरिया तोर कि मोर? अगर कहलसि कि गठरिया तोर त ठीक आ कहलसि कि गठरिया मोर त पहिले कपरवा फोड़ फेर गठरिया छोड़.
से एह बाँट-बखरा के का कहल जाव – कुकुरबझाँव कि कपरफोड़उवल? जबाब रउरे बताई, हम त आपन कपार बचावत चल दिहनी.


text:
– जयंती पांडेय
किताबन में, मय अखबारन में पढ़ले बानी कि संसद के एक दिन के कार्रवाई में कई लाख रुपया खर्चा होला. लेकिन बाबा तूं बतावऽ कि कालाधन आउर कई गो मामूली बात खातिर सांसद लोग संसद के कार्यवाही ना चले देला, आ कामकाज ठप क देला. अतना कहि के रामचेला आगे कहले कि अब काला धन के विदेश से अपना देश में ले आवे के बात पर संसद में मार चिल्लाहट लाग गइल बा. काहे आखिर?
बाबा लस्टमनंद कहले कि रामचेला ई सब बुड़बकाही ह. अब देखऽ ओह दिन तूहूं झाड़ू ले के नेताजी के संगे मार दनादन सफाई में लागल रहलऽ. अब जेने देखऽ ओने लोग सफाई क रहल बा. मंत्री से ले के संतरी ले, मरद मेहरारू सभे सफाई में लागल बा. अब एह में कवनो काला धन के बात कइल कतना गंदा काम हऽ?
जहां रगर-रगर के सफाई कइल जा ता उहां काला धन के ले आ के गंदगी फइलावल कवन अच्छा काम ह? आ सरकार त देश में विदेशन से एफ डी आई के न्यौता दे ले बिया आ सांसद महोदय लोग बा कि काला धन ले आवऽ, ले आवऽ. मोदी भाई त कांग्रेस मुक्त देश के बात क रहल बाड़े आ एहमे काला धन से मुक्ति आ फेर विदेश से ले आ के काला धन से सउन मउन कइल कवन चलाकी ह भाई.
सरकार त मेक इन इंडिया के बात कहतिया आ काला धन त सबसे बड़हन मेक इन इंडिया ह. एकरा के ले के काहे अतना बवाल? एगो बाबा रामदेव बाड़े कि जब देखऽ पेट फुलावे पचकावे में, सांस छोड़े आ सांस लेवे में, लागल रहेले आ ओकरा से जे समय बांचल ओह में काला धन, कालाधन के पाठ करेलें. कहेलें लोग इहां काला धन बनावऽता आ विदेशी बैंक में जमा क देला.
अब उनका के के बतावे कि दिवाली में उनका हर आश्रम सजावे खातिर जवन सजावटी भक भुक बत्ती लागल रहे ऊ चीन के बनल रहे. अब चीन के उत्पादन अपना देश में बिका सकेला त अपना देश के उत्पादन विदेशी बैंक में काहे ना राखल जा सके. अब ओकरा ले के हाल्ला एही से बा न कि मोदी जी कहले रहले आ बाबा रामदेव इहे कहले रहले. अब मोदी जी के ई सब बात इयाद करे के सवांस कहां बा आ बाबा त अपने ना जाने कवना खतरा के भय से जेड सुरक्षा में लुका गइले. अइसन में कालाधन जे विदेशी र्बैंक में लुका गइल बा त कवन आश्चर्य!
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.


text:
Lipstick game puts Rurki IIT administration in trouble.
October 30, 2010
हाय रे ओठ लाली !
रुड़की के आई आई टी में बियफे का दिने कमाल हो गइल. लड़िका अपना होँठ से लिपस्टक धइले रहन सँ आ सामने खाड़ लड़की का होंठ पर लिपस्टिक के लाली पोतत रहले सँ. संतोष अतने भर के कइल जा सकेला कि लड़की से कवनो जोर जबरदस्ती का तरह ई काम ना होत रहुवे. एह खेल में लड़कियो बराबर के भागीदार रहली सँ. बाकिर मीडिया एह बाति के उछाल मरलसि आ फेर संस्कृति के पहरुआ लाठी ले के एह घटना के दोषियन का पाछा पड़ल बाड़े.
कॉलेज प्रशासन एह सिलसिला में ओह कार्यक्रम के आयोजन समिति के पाँच गो सदस्यन के हटा दिहले बा. एह कार्यक्रम में विद्यार्थी अपना मरजी के कार्यक्रम करेले. कुछ बात पहिले से तय रहेला कुछ अचके में कर लिहल जाले. लिपस्टिक वाला इहो खेल खेले खेल में कर डालल गइल.


text:
सेलिब्रिटी क्रिकेट लीग (सीसीएल ४) में भोजपुरी सितारन के क्रिकेट टीम भोजपुरी दबंग लगातार दुसरका मैच जीत लिहलसि.
बैंगलोर के एम.चिन्ना स्वामी स्टेडियम में काल्हु भइल मैच में भोजपुरी दबंग श्रीदेवी अउर बोनी कपूर के टीम बंगाल टाईगर के पैंतीस रन से हरा दिहलसि.
देखेवाला उत्साहित प्रशंसकन के बीच भोजपुरी दबंग टास जीत के पहिले बैटिंग करे के तय कइलसि. बैटिंग करे उतरल भोजपुरी मेगा स्टार मनोज तिवारी शानदार प्रदर्शन करत बिना आउट भइले अड़सठ रन बनवले. सबले अधिका रन, अस्सी रन, बनवले ए शर्मा आ मैन आफ दि मैच घोषित भइले.
भोजपुरी दबंग दू विकेट के नुकसान प २१३ रन बनवलसि. जवना के जवाब में बंगाल टाईगर तीन विकेट के नुकसान प एह बीस ओवर के बीसबीसा मैच् में १७८ रन बना पवलसि.
लगातार दुसरका जीत से भोजपुरी दबंग टीम उछाह मे बिया. एकरा पहिले वाला मैच में इ वीर मराठी टीम के हरवले रहुवे.
(शशिकांत सिंह, रंजन सिन्हा )


text:
25. सतीश मापतपुरी जी के 3गो कबिता (47, 48, 49) - माईभाखा कबितई प्रतियोगिता
2. इ सुरतिया के अंखिया से देखल करीं
इ सुरतिया के अंखिया से देखल करीं .
इ नज़र में बसाइब त का फ़ायदा .
हमरी बतिया से छतिया जुडावल करीं .
इ करेजा लगाइब त का फायदा .
रउवा होंठवा के हरदम हँसी ही मिले .
बस खुसी ही सनम हर कदम पे मिले .
हमरा दिल पे सदा राज रउरे रही .
ताज हमके बनाइब त का फायदा.
छुट गइल साथ बात सब बिसर भी गइल.
लोर भुइयां गिरल गिर के जम भी गइल .
हमार जियरा जरल दूर से देख लीं .
हाथ आपन जराइब त का फ़ायदा.
3. देखिलs बिधाता कईसन आइल भुचाल बा
देखिलs बिधाता कईसन आइल भुचाल बा .
अदिमी के नगरी में अदिमी बेहाल बा .
राम के जमीन पे कन्हैया के देस में .
गाँव -गाँव शकुनी घुमेला कई भेस में .
तकला पे चारो ओर ईमान के अकाल बा .
अदिमी के नगरी में अदिमी बेहाल बा .
काहे के दईबा अइसन दुनिया बसवल .
का सोच दुनिया में अदिमी बनवल .
मुट्ठी भर आबरू भी एहिजा मोहाल बा .
अदिमी के नगरी में अदिमी बेहाल बा .
कब ले भरी ये साईं पाप के गगरी .
कब ले कफ़न बनी नईहर के चुनरी .
रात कईसन होखी जब दिन के ई हाल बा .
अदिमी के नगरी में अदिमी बेहाल बा .


text:
अपना फिलिम ‘रंगबाज’ से सिनेमा भोजपुरी में रंगबाजी देखा चुकल दमदार नायक हैदर काजमी अब इलाहाबाद में आपन रंगबाजी देखावे जात बाड़. एहिजा ऊ नमः शिवाय प्रोडक्शन आ निर्देशक रवि कांत के अबही ले अनाम एगो फिलिम के शूटिंग करत बाड़न.
पिछला दिने अपना फिल्म ‘कालिया’ के शूटिंग नक्सलाईट बेल्ट जहानाबाद में पूरा करा के मुंबई लवटल रहले हैदर काजमी आ लवटते शूटिंग खातिर इलाहाबाद आ गइलन. हैदर काजमी एह फिल्म के अपना दिल के करीब बतावत बाड़े. एहू फिल्म में उनुकर नायिका बाड़ी अक्षरा सिंह जे कालिया में उनकर जोड़ीदार बाड़ी.
इलाहाबाद में रंगबाजी देखवला का बाद हैदर काजमी के सिक्का भोजपुरी वर्ल्ड में अउरी टनकार हो जाये के पूरा उमेद बावे.
(शशिकांत सिंह रंजन सिन्हा के रपट से)


text:
Monthly Archives: September 2017
जल्द रिलीज़ होगी भोजपुरी फिल्म छेका
भोजपुरी फिल्म छेका इन दिनों पोस्ट प्रोडक्शन में है। पी आर फिल्म्स एंड इंटरटेनमेंट के बैनर तले निर्माणअधीन इस फ़िल्म के निर्माता हैं कुमार...
खेसारीलाल और मोहिनी घोष अभिनीत भोजपुरी फिल्म जिला चंपारण की अच्छी ओपनिंग
भोजपुरिया स्टार खेसारीलाल और मोहिनी घोष अभिनीत भोजपुरी फिल्म जिला चंपारण बिहार, झारखंड और नेपाल में रिलीज हो गई। खबर है कि फिल्म के...
कन्हैया प्रसाद रसिक जी के लिखल भोजपुरी कहानी संस्कार
जब बिरिधा आश्रम से सनेस मिलल कि बाबूजी के दुनो किडनी खराब हो गइल बा आ तोहार भाई अनुराग से कवनो संपर्क नइखे होखत...
डॉ. हरेश्वर राय जी के लिखल भोजपुरी कविता आवले बोलता नयका बिहान
हर के कलम से धरती के कागज प पसीना के सियाही से जीवन उकेरे ला किसान बाकिर ओकरे घटल रहता चाउर पिसान। ओकरे पसीना अतना सस्ता काहे बा ओकरे हालत अतना खस्ता काहे...
परिवार और परिवेश के अनुकूल फिल्म बनाने में है विश्वास : निर्देशक रजनीश...
भोजपुरी के पुराने दौर को वापस लाने के लिए प्रयासरत और वर्तमान में लीक से हटकर फिल्म बनाने के लिए निर्देशक रजनीश मिश्रा आगे...
साफ-सुथरा हैं भोजपुरी फिल्म मैं सेहरा बांध के आऊंगा का पोस्टर
भोजपुरी सिनेमा पर अश्लील और सी ग्रेड फिल्में बनाने का टैग लगता रहा है। पोस्टर भी कुछ इसी प्रकार बनते हैं। इसे देखते ही...
भोजपुरी सिनेमा का नया चेहरा प्रीति सिंह
सादगी की प्रतिमूर्ति, मधुर व आकर्षक व्यक्तित्व की मल्लिका अदाकारा प्रीति सिंह भोजपुरी सिनेमा में बतौर नायिका पदार्पण कर रही हैं। भोजपुरी सिनेमा में...
27 सिंतबर को रिलीज होगी भोजपुरी फिल्म जिला चंपारण
भोजपुरिया स्टार खेसारीलाल यादव, मोहिनी घोष और मणि भट्टाचार्य स्टारर भोजपुरी फिल्म जिला चंपारण दुर्गा पूजा के शुभ अवसर पर 27 सिंतबर को रिलीज...
भोजपुरी फिल्म बैरी कंगना – 2 में रवि किशन और काजल राघवानी
रवि किशन ने अपनी आने वाली भोजपुरी फिल्म बैरी कंगना – 2 को बेहतरीन बताया। उन्होंने कहा कि विनोद कुमार पांडेय प्रस्तुत फिल्म ‘बैरी...
भोजपुरी फिल्म डमरू के सेट पर काजल राघवानी का हंगामा
सुपर स्टार खेसारीलाल यादव की अपकमिंग भोजपुरी फिल्म डमरू के सेट पर उस समय हंगामा खड़ा हो गया, जब खूबसूरत अभिनेत्री काजल राघवानी ने...
अरविंद अकेला कल्लू की भोजपुरी फिल्म रब्बा इश्क़ ना होवे का फर्स्ट लुक
अरविंद अकेला कल्लू की भोजपुरी फिल्म रब्बा इश्क़ ना होवे का फर्स्ट लुक नवरात्रि के अवसर पर लांच किया गया। रियल एंटरटेनमेंट व शगुन...
भोजपुरी डांसिंग स्टार सीमा सिंह ने लोहा पहलवान के लिए ठुमका लगाया
भोजपुरी डांसिंग स्टार सीमा सिंह ने भोजपुरी फिल्म लोहा पहलवान के लिए लाजवाब ठुमका लगाया है। उनके नृत्य एवं अदा पर दर्शक झूम उठेंगे।...
भोजपुरी फिल्म ज़ुल्मी संग नैना लागा रे का मुहूर्त
मुन्ना एंटरटेनमेंट के बैनर तले निर्मित की जा रही भोजपुरी फिल्म ज़ुल्मी संग नैना लागा रे का मुहूर्त मुंबई में धूमधाम से संपन्न किया...
धनंजय तिवारी जी के लिखल तिरिया चरितर
"तिरिया चरित्रम्,पुरुषस्य भाग्यम्,दैवो न जानसि" पंडिताई एगो विशिष्ट ज्ञान ह या ना पर इ एगो मनोविज्ञान जरूर ह, इ सोच पंडित भोला नाथ हमेशा मानेले।...
डॉ. हरेश्वर राय जी के लिखल अइसन करिह जनि नादानी
गउआँ छोड़ि शहर जनि जइह होइ ख़तम निशानी जवानी खपि जाइ बचवा, अइसन करिह जनि नादानी जवानी खपि जाइ बचवा I खेत छुटि खरिहान छुटि आ छूटिहें बाबू माई, अंगना दुअरा...
हरेश्वर राय जी के लिखल कइसे मनावल जाई फगुआ देवारी
रोवतारे बाबू माई पुका फारि फारी, बए क के कीन लेहलस पपुआ सफारी। साल भर के खरची बरची कहवाँ से आई, चाउर चबेनी के कइसे कुटाई, कइसे लगावल जाई खिड़की केवारी। छठ...
धनंजय तिवारी जी के लिखल दुसरकी शादी
ऑटो से उतरते अमित के दीदी के फोन आ गईल. दीदी के फेरु उहे रट, कि दुसर शादी क ल. रिश्ता निमन आईल बा....
फिल्म शूटिंग के दौरान खेसारीलाल संग लुंगी में दिखीं काजल राघवानी
खेसारीलाल यादव और खूबसूरत अदाकारा काजल राघवानी भी लुंगी पहने थिरक रही थी। पूछने पर पता चला कि वहां भोजपुरी फिल्म मैं सेहरा...
भोजपुरी फिल्म डमरू में आधुनिक भगवान शंकर के रोल में अवधेश मिश्रा
वह डरता नहीं, डराता है। वह बाहुबली है। दबंग है। चालबाज है। उसकी आखें खौफनाक है। उसके भोंहे जब तन जाये, तो कयामत की...
धनंजय तिवारी जी के लिखल प्रेम धोखो ह
"महाराज प्रेम अउरी तपस्या में का अंतर बा?" हिमालय की चोटी पर कई बरिस तप कर के आईल महाराज कृपालु जी से उहाँ के...


text:
साहित्य के चउखट पर ठाढ़ ऊँट कवने करवट बइठ जाई , आज के जमाना मे बूझल तनि टेंढ ह । कब के टोनहिन नीयर भुनभुनाए लागी आ कब के टोटका मार के पराय जाई ,पते ना चले । आजु के जिनगी मे कवनों बात के ठीहा ठेकाना दमगर देखाई देही , भरोष से कहलों ना जा सके । एगो समय रहे जब मनई समूह मे रहत रहे , अलग समूह – अलग भाषा –बोली , रीत – नित सभे कुछ कबीला के हिसाब से रहे । ओह कबीलन मे अपने तीज – त्योहार , उत्सव , हास –विलास ,जिनगी – मउवत के लेके कबों उलझन रहल होई , कतो ना देखाला । समय बदलल , मनई विकास के सीढ़ी चढ़ल , आधुनिक बनल बाकि समूह – समाज के सोच के कुचिल के । “एकला चलो” के मंतर समाज के सोच के हम से मैं तक ले गइल । फेर ई सुनि के कि फलाने के घरे मे उनके माई के कंकाल मिलल ह , केकरो संवेदना अब ना जागेले । केकरो हिरदया से आहो ना निकसेले , मनई मशीन बनि गइल ।
कवनों भाषा आ संस्कार ला ओके बोले आ जीए वाला समूह – समाज के ज़िम्मेवारी होले । आपन भाषा , समाज, संस्कार , सोच सभे के जोड़ के आगे लेके चले खाति ओही समाज , समूह के लो उत्तरदायित्व निभावेला । अपने संस्कार, रीत –नीत, भाषा , संस्कार फरे – फुले के उताजोग मे समरपन के भाव जागल रहेला , उमड़त रहेला । अब एह सोच के पसरो भर मनई खोजलो पर ना मिलेलन । अब लोगन के आपन भाषा बोले मे शरम लागेला , हीनता के बोध होला , जवने के उचित ना कहल जा सकेला । इहे बरियार कारन ह कि भाषा मू रहल बाड़ी सन । जब कवनों भाषा मरेले त खाली भाषे ना मुवेले , ओकर संस्कार – समाज मरि जाला ।
इस्कूल, कालेज , विश्वविद्यालयन के अब शिक्षा के मंदिर कहे मे सभे के डर लागे लगल बा । एगो छोट बच्चा से लेके युवा तक केहू सुरक्षित नइखे । लइकिन के पढे – लिखे पर त फेर से बीपत खड़ा हो रहल बा । “बेटी पढ़ावों” क नारा बुझता हवाई बा । जब बेटी बचिहें तबे नु पढ़िहें । जब इजत से लेके जिनगी तक दांव पर लागल बा , ओह घरी शिक्षा के बात बेमानी बुझाला । हत्या , बलात्कार , गुंडागर्दी से लेके दोहद्रोह तक अड्डा बन चुकल एह कूल्हि संस्थानन के सोर से लेके फुनगी तक सुधारे के जरूरत बा । राजनैतिक पार्टीयन के नैतिक स्तर एतना गिर चुकल बा कि कहलों मे शरम आवेला । अपने बिरोधी के बदनाम करेला उ कवनों कदम उठा लेवेला । अफवाह के बजार मे आगि लगावे मे कवनों कोर कसर ना छोड़ेला लो । एकरा के सामाजिक पतन के चरम सीमा कहल जा सकेला ।
रिस्तन के सिकुड़न एतना बढि गइल बा कि कतहूँ कवनों तरे के आस ना बाचल बा । अब रिस्तन के नाँव बोलहूँ मे डर लागत बा । कब कवने रिस्ता के लेके खुसुर – फुसुर शुरू हो जाई , कहल ढेर मुसकिल बा । समय के एहि बहाव मे मनई गिरत – परत आगा बढ़े ला परयास करत रहेला । लँगड़ी मारे वाला लो लँगड़ी मारत रहेला , आगे जेकरा बढ़े के बा बढ़िए जाला भोजपुरी लेखा, जवन सदियन से ई दंश झेल रहल बिया । एगो अइसन महतारी जवन आज ले अपने एकहू लायक पूत से ना मिल पवलस, जवन ओकर माई होखे के सनमान दे देसु । सेवा करे वाला पूत त सेवा करि रहल बाने आ उ अगहूँ करते रहिहें ।
भोजपुरी साहित्य सरिता के ई अंक भोजपुरी के सँवारे वाले पूतन के नमन करत अपने जतरा मे निकल पड़ल बिया , सुख – दुख , हँसी – खुसी , सँग – बिछोह , बरखा – बूनी , आन्ही – पानी जइसन पड़ाव भेंटइबो करी , जरी मनि झटको लागी बाकि जतरा पहिले से ढेर जोस से चलत रही, इहे हमनी के परयास बा ।
- जयशंकर प्रसाद द्विवेदी


text:
चुनाव तरीका में बदलाव के सिफारिश कइले कुरैशी
January 31, 2011
भारत के मुख्य निर्वाचन आयुक्त एस॰वाई॰ कुरैशी काल्हु लखनऊ में आयोजित क्षेत्रीय सम्मेलन में चुनाव के तरीका में बदलाव करे के बात कहलन. कहले कि भ्रष्ताचार, दबंगई, आ दल बदल पर रोक लगावल बहुते जरुरी बा. चुनाव के पहिले के छह महीना आ बाद के छह महीना ले अधिकारियन के तबादला ना होखे के चाहीं. सम्मेलन में केन्द्रीय मंत्री एम॰वीरप्पा मोइली आ उत्तर प्रदेश के मुख्यमंत्री मायावती शामिल भइली. मायावती कहली कि चुनाव के पूरा खर्चा केन्द्र सरकार वहन करे. ऊ एक्जिटो पोल पर रोक लगावे के बाति कहली. इन्तजार करीं कहियो ना कहियो कवनो अइसन नेता जरुर आई जे कही कि चुनाव में प्रचारो करे पर रोक लगा दिहल जाव काहे कि एहसे जनता के खुद सोचे पर असर पड़ेला. एके झटका में सगरी खर्चो पर नियन्त्रण हो जाई. ना सभा, ना दौरा, ना प्रबन्धन !


text:
रउवा शॉपपिंग काम्प्लेक्स भा मॉल मे जाते होखेब कुछ ना कुछ बाजार करे, कई बेर अइसन होला की खुचरा ना रहला पर आदमी एक रुपया छोड़ देला चाहे ना लेला, वोही एक रूपया के तनी कीमत देखी
मान ली की कौनो शॉपपिंग काम्प्लेक्स भा मॉल के कवओ एगो दोकान (जइसे बिगबाजार, शॉपर स्टाप, मक्डोनल्ड, केफसी इत्यादि) में एक दिन में 500 लोग जा रहल बा, आ उ 500 लोग एक एक छोड़ देता वापीस नइखे लेत
अब चली तानी हिसाब लगावल जाव
500×1= Rs.500. एक दिन में
अब साल में 365 गो दिन होला 500×365 =Rs 1,82,500
अब अगर उ दुकान के पूरे देस में 1500 शाखा (ब्रान्च) होखे
Rs.1,82,500×1500 =Rs.273,750,000
27 करोड़ प्रति वर्ष एगो दोकान हमनी के एक रूपया छोड़ देला से कमा रहल बा, मज़ा के बात बा की इ पइसा इनकम टैक्स के अंतर्गत ना आवेला काहे कि एकर बिल ना बनेला।
अब त रउवा समझ में आ गइल होखी कि कवनो समान के दाम 49/- 99/- 999/- काहे होला।
चन्दन कुमार सिंह


text:
काल्हु के लिट्टी-चोखा कार्यक्रम के सबसे बड़ उपलब्धी रहअल, सूरज मंडल जी नाहिन एगो गुनी लिट्टी-चोखा बनावे वाला व्यक्ति के मिलल। जे तरी समुद्र मंथन से कइ गो बेशकीमती रत्न के साथ-साथ अमृत निकलल रहल रहे, ठीक ओही तरह बढ़िया लिट्टी-चोखा बनावे वाला के खोज के दिल्ली-मंथन में हमनी के “सूरज मंडल जी” निहन एगो अनमोल रतन मिलल। काल्हु के कार्यक्रम में शामिल लोग उहाँ के बनावल लिट्टी-फुटेहरी (छानल, अंगारी प पकावल दूनो) के अतना बड़ाई कईनी सभे कि फुटेहरी प्रेमी आउर भोजपुरिया भाई लोगिन खातिर हम आज फ़ेसबुक साझा कईला से अपना के रोक ना पवनी।
“सूरज मंडल” जी पईसा से गरीब ज़रूर बानीं लेकिन उहाँ के बनावल लिट्टी-चोखा में रउवा सभे के देशी स्वाद के अलावा एगो अपनापन भरल प्यार के अहसास भी ज़रूर मिली। सूरज भैया ककरोला मोड़ से नज़फगढ़ जाए वाला रोड पर आपन रेहड़ी लगावेनी, एही से उहाँ के परिवार के गुज़ारा चलेला। अगर आप सभ कभी भी एह रास्ता से गुज़रीं त सूरज भैया और भउजी के हाथ के बनावल लिट्टी-चोखा ज़रूर खाईं, एगो भोजपुरिया भाई के इहे आपसे निहोरा बा।
एगो अउरी बात आप सभ भोजपुरिया भाई से ई कहे के बा कि जब भी रउवा सभे किहें कवनो छोट भा बड़ भोज होखे, हर व्यंजन के साथ-साथ लिट्टी-चोखा के भी ओकरा में ज़रूर जगह दीं। आप सब सूरज भैया के नंबर पर कॉल भी कर सकीलें जा, उहाँ के नंबर बा: 8587974696.
आभार: आखर के फेसबुक पेज से


text:
बिहार कांग्रेस चुनाव समिति फेरू बनावल गइल
January 14, 2014
नयी दिल्ली. 13 जनवरी (वार्ता) कांग्रेस के चुनाव समिति फेरू से बनावत एकर अध्यक्ष बड़का नेता अशोक चौधरी के बनावल गइल बा.
एह समिति के सदस्यन में सदानंद सिंह, डा. शकील अहमद, डा शकील अहमद खान, कैलाश पाल, मौलाना अशररुल हक, डा. ज्योती, डा. जावेद, अखिलेश सिंह, मदन मोहन झा, प्रो. राम जतन सिन्हा, महबूब अली कैसर, अनिल कुमार शर्मा, चंदन बागची, विजय शंकर दुबे, डा. अशोक कुमार, श्यामा सिंह, संजीव प्रसाद सोनी, राम देव राय, अवधेश कुमार सिंह, डा. हरखू झा, अश्विनी शर्मा, जगनाथ राय, लाल बाबू लाल, आ कृपा नाथ पाठक शामिल बाड़न. आमंत्रित सदस्यन में अजय कुमार चौधरी, विनीता विजय, कुमार गौरव, कुमार आशीष आ चंद्र प्रकाश सिंह के नाम बा.


text:
सेसर बोर्ड से ‘यू’ सर्टिफिकेट लिहले समहर पारिवारिक मनोरंजन देबे वाली फिलिम ‘सजना मंगिया सजाई द हमार’ के भोजपुरिया दर्शक हाथो हाथ उठा लिहले बाड़न. परिणाम बा फिलिम के मिलत शानदार सफलता.
निर्माता हलचल सिंह आ निर्देशक ओमजी यादव के एह फिलिम के मुख्य कलाकारन मे राजस्थानी सुपर स्टार नेहाश्री का संगे अरविन्द अकेला ‘कल्लू’ के जोड़ी बनावल गइल बा. साथही अर्चना सिंह आ रवि राज दीपू के अभिनयो के दर्शक सराहत बाड़े. बालेश्वर सिंह के दबंगई आ मनोज सिंह टाईगर अउर सीपी भट्ट के काॅमेडिओ लोग के पसंद अवत बा.
बहुत दिन बाद कवनो भोजपुरी फिलिम के अइसन सफलता मिलल बा.
(रामचंद्र यादव)